qundao/data-zh-poetry huggingface dataset:
游阳山广庆寺
作者：吕本中
朝代：宋

泝流荡浆到阳山，寺在云山缥缈间。
雨洗竹萌穿野岸，风吹榕叶落荒湾。
僧眠白日钟声静，花送青春鸟语闲。
留醉岭南无所恨，不妨蜡屐恣跻攀。
游阳山广庆寺
作者：吕本中
朝代：宋

溯流荡浆到阳山，寺在云山缥缈间。雨洗竹萌穿野岸，风吹榕叶落荒湾。僧眠白日钟声静，花送青春鸟语闲。留醉岭南无所恨，不妨蜡屐恣跻攀。
湘水
作者：吕本中
朝代：宋
体裁：五言绝句

湘水一番竹，下有千亩阴。宁知竹上泪，是妾一生心。
湘江斑竹
作者：吕本中
朝代：宋
体裁：七言绝句

湘江江上数重山，山远云深缥缈间。帝子不归肠欲断，竹梢空染泪痕斑。
湘竹
作者：吕本中
朝代：宋
体裁：七言绝句

小雨催寒入夕曛，湘江风味可怜人。斑斑玉泪无时尽，袅袅金梢别是春。
满江红·东里先生
作者：吕本中
朝代：宋
体裁：词

东里先生，家何在、山阴溪曲。对一川平野，数间茅屋。昨夜冈头新雨过，门前流水清如玉。抱小桥、回合柳参天，摇新绿。疏篱下，丛丛菊。虚檐外，萧萧竹。叹古今得失，是非荣辱。须信人生归去好，世间万事何时足。问此春、春酝酒何如，今朝熟。
潘义荣惠木犀二首
作者：吕本中
朝代：宋

年年无酒对新秋，辜负凉天懒出游。想得故人怜我病，故分岩桂洗穷愁。扫除炎暑脱氛埃，色似菊花香似梅。知是西风要清赏，少留阴雨候晴开。
潘义荣惠木犀二首·其一
作者：吕本中
朝代：宋
体裁：七言绝句

年年无酒对新秋，辜负凉天懒出游。想得故人怜我病，故分岩桂洗穷愁。
潘义荣惠木犀二首·其二
作者：吕本中
朝代：宋
体裁：七言绝句

扫除炎暑脱氛埃，色似菊花香似梅。知是西风要清赏，少留阴雨候晴开。
潘邠老尝得诗云满城风雨近重阳文章之妙至此极矣后托谢无逸缀成无逸诗云病思王子同倾酒愁忆潘郎共赋诗盖为此语也王子立之也作此诗未数年而立之邠老墓木已拱无逸穷困江南未有定止感叹之馀辄成二绝
作者：吕本中
朝代：宋

漫营新句补残章，寄与乌衣玉树郎。他日无人识佳景，满城风雨近重阳。好诗政似佳风月，会赏能知已不凡。万里潘郎旧乡县，半江斜日落归帆。
潘邠老尝得诗云满城风雨近重阳文章之妙至此极矣后托谢无逸缀成无逸诗云病思王子同倾酒愁忆潘郎共赋诗盖为此语也王子立之也作此诗未数年而立之邠老墓木已拱无逸穷困江南未有定止感叹之馀辄成二绝·其一
作者：吕本中
朝代：宋
体裁：七言绝句

漫营新句补残章，寄与乌衣玉树郎。他日无人识佳景，满城风雨近重阳。
潘邠老尝得诗云满城风雨近重阳文章之妙至此极矣后托谢无逸缀成无逸诗云病思王子同倾酒愁忆潘郎共赋诗盖为此语也王子立之也作此诗未数年而立之邠老墓木已拱无逸穷困江南未有定止感叹之馀辄成二绝·其二
作者：吕本中
朝代：宋
体裁：七言绝句

好诗政似佳风月，会赏能知已不凡。万里潘郎旧乡县，半江斜日落归帆。
潦倒
作者：吕本中
朝代：宋

潦倒心犹在，衰迟分独深。如何一朝泪，空费百年心。好月思同步，清尊懒独斟。惜哉王子敬，谁复叹人琴。
潦倒
作者：吕本中
朝代：宋

潦倒心犹在，衰迟分独深。
如何一朝泪，空费百年心。
好月思同步，清尊懒独斟。
惜哉王子敬，谁復嘆人琴。
烹茶
作者：吕本中
朝代：宋

水光欲尽琉璃影，玉色初浮翡翠斑。便觉曲生风味好，小炉新火对蒲团。
烹茶
作者：吕本中
朝代：宋

水光欲尽瑠璃影，玉色初浮翡翠斑。
便觉曲生风味好，小炉新火对蒲团。
焦复州惟正寄鼎复两州喜雨诗来以近体诗一首寄之
作者：吕本中
朝代：宋

闻道复州贤太守，只如前在武陵时。相逢未说为州乐，所至先传喜雨诗。行比曾参仍不鲁，政同龚遂更何疑。悬知此去长闲暇，定是愚民不敢欺。
焦復州惟正寄鼎復两州喜雨诗来以近体诗一首寄之
作者：吕本中
朝代：宋

闻道復州贤太守，只如前在武陵时。
相逢未说为州乐，所至先传喜雨诗。
行比曾参仍不鲁，政同龚遂更何疑。
悬知此去长闲暇，定是愚民不敢欺。
燕龙图画山水歌
作者：吕本中
朝代：宋

燕公画山水，名在能品中。
至今笔墨欲飞动，妙处不与丹青同。
巴陵六月风暴起，咫尺长江欲千里。
鱼龙变怪鲛鳄怒，细草长林恣鞭棰。
断云却挂悬石上，急雨正堕荒崖裏。
想见行人弝檐时，亦有野店临沙觜。
渔子回头嘆失色，霜女无言欣一洗。
问公何处得此妙，长剑出匣须天倚。
公不见簿书丛中尘埃多，归思颇遭贫病魔。
念今新凉江始波，如此万水千山何。
为公试作吴兴歌，更觅神仙张志和。
燕龙图画山水歌
作者：吕本中
朝代：宋

燕公画山水，名在能品中。至今笔墨欲飞动，妙处不与丹青同。巴陵六月风暴起，咫尺长江欲千里。鱼龙变怪鲛鳄怒，细草长林恣鞭箠。断云却挂悬石上，急雨正堕荒崖里。想见行人弝檐时，亦有野店临沙觜。渔子回头叹失色，霜女无言欣一洗。问公何处得此妙，长剑出匣须天倚。公不见簿书丛中尘埃多，归思颇遭贫病魔。念今新凉江始波，如此万水千山何。为公试作吴兴歌，更觅神仙张志和。
牧牛儿
作者：吕本中
朝代：宋

牧牛儿，放牛莫放涧水西，涧水流急牛苦饥。
放牛只放青草畔，牛卧得草儿亦懒。
儿懒随牛莫着鞭，几年力作无荒田。
雨调风顺租税了，儿但放牛相对眠。
王传岩起乐斋
作者：吕本中
朝代：宋
体裁：古风

人生各有乐，所乐故不同。吹竽与击缶，同在可乐中。孰能识至乐，不计穷与通。颜子在陋巷，肯忧家屡空。朝从圣师游，暮归无近功。忽然若有合，此乐固无穷。当时二三子，因之开蔽蒙。君生百世下，久已闻其风。端居有遐想，客至聊从容。四壁倚蓬蒿，万卷蟠心胸。回视世所求，天道迷西东。此乐既不远，欲往吾其从。
王园观梅主人置酒莫归
作者：吕本中
朝代：宋

临溪照影若自爱，犯雪看花宁怕寒。百绕蜂儿缘底事，痴心犹作蜜房看。日没未没雾索山，古寺松门欲上关。尚有香风泛衣袖，儿童知我探春还。
王园观梅主人置酒莫归·其一
作者：吕本中
朝代：宋
体裁：七言绝句

临溪照影若自爱，犯雪看花宁怕寒。百绕蜂儿缘底事，痴心犹作蜜房看。
王园观梅主人置酒莫归·其二
作者：吕本中
朝代：宋
体裁：七言绝句

日没未没雾索山，古寺松门欲上关。尚有香风泛衣袖，儿童知我探春还。
王抚干失去毛裘
作者：吕本中
朝代：宋
体裁：古风

王郎随身一驼裘，偷儿遽作壑失舟。春初未免霜露迫，岁晚可无迁徙忧。客房夜坐薪当烛，不怕近江风裂屋。马平编户更艰难，君行莫忘民号寒。
王氏郊居
作者：吕本中
朝代：宋
体裁：五言律诗

江山处处好，落日极登临。雨续蔬畦润，风吹杮叶阴。客船频上下，水鸟故浮沈。尚有南飞雁，丁宁可寄音。
王阳
作者：吕本中
朝代：宋

王阳作黄金，才了车马费。
苦身邀声名，未免遗俗累。
何如陶渊明，萧散尘世外。
公田二顷余，觅酒偿一醉。
高风久寂寞，斯文若旈缀。
白眼看世人，此意渠不会。
王阳
作者：吕本中
朝代：宋

王阳作黄金，才了车马费。苦身邀声名，未免遗俗累。何如陶渊明，萧散尘世外。公田二顷馀，觅酒偿一醉。高风久寂寞，斯文若旒缀。白眼看世人，此意渠不会。
璧上人欲行为雨止戏成一绝用前韵
作者：吕本中
朝代：宋
体裁：七言绝句

东风不借南舟便，细雨轻寒锁暮江。更想乱山明日路，暮天风雨打船窗。
甘棠楼
作者：吕本中
朝代：宋
体裁：五言排律

高楼面面好，举目是溪山。急水泻湍濑，诸峰呈髻鬟。聊为半日出，得伴使君闲。作者风流在，承平气象还。身虽住世网，心已离尘寰。未厌陪游数，唯愁觅句悭。高风虽在望，逸韵恐难攀。咫尺蓬莱路，惟公指顾间。
生查子
作者：吕本中
朝代：宋

残春雾雨余，小院黄昏后。说道觅新词，把酒来相就。
酴醿插髻云，岁岁长如旧。不是做词迟，却怕添伊瘦。
生查子
作者：吕本中
朝代：宋

残春雾雨馀，小院黄昏后。说道觅新词，把酒来相就。酴醾插髻云，岁岁长如旧。不是做词迟，却怕添伊瘦。
生查子·残春雾雨馀
作者：吕本中
朝代：宋
体裁：词

残春雾雨馀，小院黄昏后。
说道觅新词，把酒来相就。
酴醿插髻云，岁岁长如旧。
不是做词迟，却怕添伊瘦。
生查子·离思
作者：吕本中
朝代：宋

双双小凤斜，淡淡鸦儿稳。一曲渭城歌，柳色饶春恨。离觞洗别愁，酒尽愁难尽。宝瑟雁纵横，谁寄天涯信。人分南浦春，酒把阳关盏。衣带自无情，顿为离人缓。愁随苦海深，恨逐前峰远。更听断肠猿，一似闻弦雁。
生查子（离思）
作者：吕本中
朝代：宋
体裁：词

人分南浦春，酒把阳关盏。衣带自无情，顿为离人缓。愁随苦海深，恨逐前峰远。更听断肠猿，一似闻弦雁。
生查子（离思）
作者：吕本中
朝代：宋
体裁：词

双双小凤斜，淡淡鸦儿稳。一曲渭城歌，柳色饶春恨。离觞洗别愁，酒尽愁难尽。宝瑟雁纵横，谁寄天涯信。
用前韵寄商老
作者：吕本中
朝代：宋

先生昔据道玄峰，咳唾珠玉家为空。
只今江西二三子，可到元和六七公。
双髩只期他日白，千花犹是去年红。
须君吸尽西江水，不假扶摇万里风。
用前韵寄商老
作者：吕本中
朝代：宋

先生昔据道玄峰，咳唾珠玉家为空。只今江西二三子，可到元和六七公。双鬓只期他日白，千花犹是去年红。须君吸尽西江水，不假扶摇万里风。
用寄璧上人韵寄范元实赵才仲及从叔知止兼率山伯同赋
作者：吕本中
朝代：宋

故人瓶锡各西东，吾道从来冀北空。病去渐于文字懒，南来犹觉岁时公。江回夜雨千岩黑，霜着高林万叶红。政好还家君未肯，莫教惭愧北窗风。
用寄璧上人韵寄范元实赵才仲及从叔知止兼率山伯同赋
作者：吕本中
朝代：宋

故人瓶锡各西东，吾道从来冀北空。
病去渐于文字懒，南来犹觉岁时公。
江回夜雨千岩黒，霜着高林万叶红。
政好还家君未肯，莫教惭愧北窗风。
田家乐
作者：吕本中
朝代：宋

东家西家蚕上簇，南村北村麦白熟。
小儿腰鎌日早归，大儿去就田间宿。
斗酒相邀不为薄，邻翁相对且斟酌。
圣主当阳亿万年，年年岁岁田家乐。
田家乐
作者：吕本中
朝代：宋

东家西家蚕上簇，南村北村麦白熟。小儿腰镰日早归，大儿去就田间宿。斗酒相邀不为薄，邻翁相对且斟酌。圣主当阳亿万年，年年岁岁田家乐。
田家漫兴
作者：吕本中
朝代：宋

巷陌交道近，茅檐接复疏。岸榆容系艇，篱竹许封蔬。地僻常远市，檐卑牧鸡豕。绕村杨柳花，沿溪芦荻水。野老随分过，商榷桑与梓。参星瞻谷日，水影量元夕。旱潦种早晚，老农从定策。催耕鸣鸠起，护竿乌鹊去。秋成不餍怀，暑雨不告劳。岁时社酒会，扶醉有年高。
田家漫兴·其一
作者：吕本中
朝代：宋

巷陌交道近，茅檐接复疏。岸榆容系艇，篱竹许封蔬。地僻常远市，檐卑牧鸡豕。绕村杨柳花，沿溪芦荻水。野老随分过，商榷桑与梓。
田家漫兴·其一
作者：吕本中
朝代：宋

巷陌交道近，茅檐接復疏。
岸榆容繫艇，篱竹许封蔬。
地僻常远市，檐卑牧鸡豕。
遶村杨柳花，沿溪芦荻水。
野老随分过，商榷桑与梓。
田家漫兴·其二
作者：吕本中
朝代：宋
体裁：古风

参星瞻谷日，水影量元夕。旱潦种早晚，老农从定策。催耕鸣鸠起，护竿乌鹊去。秋成不餍怀，暑雨不告劳。岁时社酒会，扶醉有年高。
甲午送宁子仪归洛
作者：吕本中
朝代：宋

异时从公游，颇恨相得晚。同参长芦禅，共听资福板。公今三年病，我亦百事懒。春风广陵城，笑语有未款。嵩阳有归路，河水渐清暖。岂无一言赠，慰此千里远。青松老合抱，意不在俗眼。岂如山上苗，共尽白日短。一身随药囊，万事付茗盌。炉烟袅晴窗，自足了迟缓。奈何孔文举，苦思坐客满。更知苏门公，远效嵇中散。舟行傥见念，此语试三反。
甲午送宁子仪归洛
作者：吕本中
朝代：宋
体裁：古风

异时从公游，颇恨相得晚。同参长芦禅，共听资福板。公今三年病，我亦百事懒。春风广陵城，笑语有未款。嵩阳有归路，河水渐清暖。岂无一言赠，慰此千里远。青松老合抱，意不在俗眼。岂如山上苗，共尽白日短。一身随药囊，万事付茗碗。炉烟袅晴窗，自足了迟缓。奈何孔文举，苦思坐客满。更知苏门公，远效嵇中散。舟行傥见念，此语试三反。
申瑞应诗
作者：吕本中
朝代：宋

避乱久去国，远游将抱孙。氛埃到湖峤，愁叹满乾坤。气力吾先老，风流子独存。相逢能少驻，重为倒馀尊。
申瑞应诗
作者：吕本中
朝代：宋

避乱久去国，远游将抱孙。
氛埃到湖峤，愁嘆满干坤。
气力吾先老，风流子独存。
相逢能少驻，重为倒余尊。
画马图
作者：吕本中
朝代：宋

平沙远草春未生，万木夜起争悲鸣。秋云欲坠都护垒，急雪暗下屯田营。胡人却走畏深入，汉家飞将已云集。此时一马直万钱，陇右河湟更供给。边尘净尽今百年，万马潦倒西风前。天生骏骨例艰阻，是处雕鞍蒙受怜。君家九幅开新帐，欻见腰袅华堂上。长鞭不用羁络远，雾縠云罗倚惆怅。高旌袅袅霜露微，苜蓿得雨连山肥。同时战士今不归，曹霸弟子能神奇。毫端妙处君得之，驽骀往来空尔为。
画马图
作者：吕本中
朝代：宋

平沙远草春未生，万木夜起争悲鸣。
秋云欲坠都护垒，急雪暗下屯田营。
胡人却走畏深入，汉家飞将已云集。
此时一马直万钱，陇右河湟更供给。
边尘净尽今百年，万马潦倒西风前。
天生骏骨例艰阻，是处雕鞍蒙受怜。
君家九幅开新帐，欻见腰褭华堂上。
长鞭不用覊络远，雾縠云罗倚惆怅。
高旌袅袅霜露微，苜蓿得雨连山肥。
同时战士今不归，曹霸弟子能神奇。
毫端妙处君得之，驽骀往来空尔为。
界步河亭
作者：吕本中
朝代：宋
体裁：七言绝句

穷山拥翠染人愁，亭下寒溪东北流。寄语扁舟舟上客，为传消息到筠州。
留侯
作者：吕本中
朝代：宋

留侯下邳时，豪气或未除。晚节欲轻举，效在黄石书。其书本无言，一叹三呜呼。彼公实天人，识此鹓凤雏。良田有芜秽，令子痛自锄。万事不得已，一身常晏如。袖手默无语，四方瞻步趋。不知隆准公，果能知子无。小儿荀彧辈，下及崔浩徒。谓能明子心，此语亦已诬。不能处其知，正足杀其躯。所恨生已晚，圣门无坦途。学不尽其才，未免风俗驱。诗书在煨烬，子何不回车。试问礼之本，更观心地初。
留侯
作者：吕本中
朝代：宋

留侯下邳时，豪气或未除。
晚节欲轻举，效在黄石书。
其书本无言，一嘆三呜呼。
彼公实天人，识此鹓凤雏。
良田有芜秽，令子痛自鉏。
万事不得已，一身常晏如。
袖手默无语，四方瞻步趋。
不知隆准公，果能知子无。
小儿荀彧辈，下及崔浩徒。
谓能明子心，此语亦已诬。
不能处其知，正足杀其躯。
所恨生已晚，圣门无坦途。
学不尽其才，未免风俗驱。
诗书在煨烬，子何不回车。
试问礼之本，更观心地初。
畜犬
作者：吕本中
朝代：宋
体裁：古风

王人长年闲，柴户终日闭。虽云伴我懒，常有跋扈志。端如在笼鹤，又若伏枥骥。举首望道路，久欲从此逝。恨无陆探微，写此师子戏。如何尚摇尾，更作求食计。
畜犬雪童黠甚胜人壬戌夏暴死作诗伤之·其一
作者：吕本中
朝代：宋
体裁：七言律诗

他生与我有微因，来见防家最后身。共住世间均是梦，未因心境不如人。浮云屡见本无迹，乂路多岐莫问津。此夜穷愁走南北，更谁随马踏埃尘。
畜犬雪童黠甚胜人壬戌夏暴死作诗伤之·其二
作者：吕本中
朝代：宋

伴我走道途，直前无葛藤。
三年贫病裏，几度送亡僧。
畜犬雪童黠甚胜人壬戌夏暴死作诗伤之·其二
作者：吕本中
朝代：宋

伴我走道途，直前无葛藤。三年贫病里，几度送亡僧。
疥
作者：吕本中
朝代：宋

刺刺龊龊疥欲作，今年去年只如昨。
人生纵病莫病此，此病虽轻更作恶。
寒窗夜长灯烬落，败人禅观妨人乐。
安得壮士挽天河，尽洗此疮闲处着。
疥
作者：吕本中
朝代：宋

刺刺龊龊疥欲作，今年去年只如昨。人生纵病莫病此，此病虽轻更作恶。寒窗夜长灯烬落，败人禅观妨人乐。安得壮士挽天河，尽洗此疮闲处著。
疥
作者：吕本中
朝代：宋
体裁：七言绝句

瘙痒挠肤无春冬，为害略与恶疾同。只有疮痂不相负，夜阑长满寝衣中。
病中
作者：吕本中
朝代：宋
体裁：七言绝句

药裹关心老不宜，只今筋力已全衰。何由更得身无事，却似他时把酒时。
病中
作者：吕本中
朝代：宋
体裁：古风

贷米供晨炊，尚欠数束薪。平生甘此味，此去未为贫。新霜已严厉，况我病经旬。但守此心足，无为思古人。
病中上元
作者：吕本中
朝代：宋
体裁：五言绝句

病久仍多事，深居未识春。殷勤今夜雨，且为阻游人。
病中口占示益谦四弟
作者：吕本中
朝代：宋

病来全少静工夫，药裏关心计已迂。
纵使君来亦无语，更无余法待文殊。
病中口占示益谦四弟
作者：吕本中
朝代：宋

病来全少静工夫，药裹关心计已迂。纵使君来亦无语，更无馀法待文殊。
病中夜闻雪作时尧明有广陵之行未归思为数语奉寄久之未就他日尧明归携诗相过飘然有御风凌云之气因以前诗答之
作者：吕本中
朝代：宋

公方他山行，我此一室病。拥炉听夜雪，若与风势竞。萧条中疑休，狼藉久未定。平明望屋瓦，入我眼界净。所恨子猷远，无复肯乘兴。想当岩壑间，玉立与辉映。时来有杰句，遂入风雅正。寒威固深避，草木自温凊。公家鹤氅翁，韵与羲皇并。流风及远孙，笔力如此劲。雕缋或过眼，惟我乃弗称。新春上河堤，梅柳当历聘。过从不厌数，荒畴取微径。
病中夜闻雪作时尧明有广陵之行未归思为数语奉寄久之未就他日尧明归擕诗相过飘然有御风凌云之气因以前诗答之
作者：吕本中
朝代：宋

公方他山行，我此一室病。
拥炉听夜雪，若与风势竞。
萧条中疑休，狼藉久未定。
平明望屋瓦，入我眼界净。
所恨子猷远，无復肯乘兴。
想当岩壑间，玉立与辉映。
时来有杰句，遂入风雅正。
寒威固深避，草木自温凊。
公家鹤氅翁，韵与羲皇并。
流风及远孙，笔力如此劲。
雕缋或过眼，惟我乃弗称。
新春上河堤，梅柳当历聘。
过从不厌数，荒畴取微径。
病中寄胡原仲刘致中
作者：吕本中
朝代：宋

累月不寄书，我病亦在床。仰见出林鹤，如睹二子翔。冰壶贮秋月，所至有辉光。僻郡足风雨，深春犹雪霜。闽水远而清，闽山深且长。何时一尊酒，更复议行藏。
病中寄胡原仲刘致中
作者：吕本中
朝代：宋

累月不寄书，我病亦在床。
仰见出林鹤，如覩二子翔。
冰壶贮秋月，所至有辉光。
僻郡足风雨，深春犹雪霜。
闽水远而清，闽山深且长。
何时一尊酒，更復议行藏。
病中得舍弟信
作者：吕本中
朝代：宋

频通婺女讯，兼得会稽书。
岁月呻吟裏，文章困睡余。
百年判憔悴，万里付迂疏。
尚欲身强健，相从得定居。
病中得舍弟信
作者：吕本中
朝代：宋

频通婺女讯，兼得会稽书。岁月呻吟里，文章困睡馀。百年判憔悴，万里付迂疏。尚欲身强健，相从得定居。
病中曾端伯见访
作者：吕本中
朝代：宋

不见仓曹十五年，江城相遇各华颠。何时更践邻居约，判断诸方五味禅。浮生扰扰乱初定，久病昏昏闲始便。欲问小童寻大隗，胜于猛将画凌烟。
病中曾端伯见访
作者：吕本中
朝代：宋

不见仓曹十五年，江城相遇各华颠。
何时更践隣居约，判断诸方五味禅。
浮生扰扰乱初定，久病昏昏闲始便。
欲问小童寻大隗，胜于猛将画凌烟。
病中闻诸范日赴饮会
作者：吕本中
朝代：宋

诸公相随日酣饮，我病昏昏困衾枕。人生苦乐故不同，世味再寻如拾沈。良医更在肱九折，曾子从来日三省。不离方丈走诸方，万事只如驴觑井。
病中闻诸范日赴饮会
作者：吕本中
朝代：宋

诸公相随日酣饮，我病昏昏困衾枕。
人生苦乐故不同，世味再寻如拾渖。
良医更在肱九折，曾子从来日三省。
不离方丈走诸方，万事只如驴觑井。
病夫
作者：吕本中
朝代：宋

病夫坐稳懒出门，底事逢春作癯瘦。故人相寻不惮远，欲以一杯为我寿。铺张古昔引大义，劝使忍穷如忍诟。感君意气但如昨，顾我情怀已非旧。平生甘作蚁旋磨，万事只如船放溜。十年参差故乡梦，一心守待灵芝秀。辱身窃比柳下惠，疾恶幸逢朱伯厚。他时城市望云山，岁晚何由数相就。
病夫
作者：吕本中
朝代：宋

病夫坐穏懒出门，底事逢春作癯瘦。
故人相寻不惮远，欲以一杯为我寿。
铺张古昔引大义，劝使忍穷如忍诟。
感君意气但如昨，顾我情怀已非旧。
平生甘作蚁旋磨，万事只如船放溜。
十年参差故乡梦，一心守待灵芝秀。
辱身窃比柳下惠，疾恶幸逢朱伯厚。
他时城市望云山，岁晚何由数相就。
癸亥岁正月二首
作者：吕本中
朝代：宋

闲居足因循，所至漫冬夏。今年忽六十，稍觉日有暇。孔子固大圣，未害六十化。同时蘧伯玉，亦岂出此下。庄周与惠施，初未识此话。何因为此语，百世呈缝罅。不如姑置之，以俟一朝霸。孔子六十时，入耳心则通。所造不可知，谁能强形容。当世设梯级，聊发百世蒙。如何陋巷颜，年少两颊红。出门请从之，便欲齐此翁。心知路不远，试用一日功。还家对箪瓢，此士正不穷。
癸亥岁正月二首·其一
作者：吕本中
朝代：宋

闲居足因循，所至漫冬夏。今年忽六十，稍觉日有暇。孔子固大圣，未害六十化。同时蘧伯玉，亦岂出此下。庄周与惠施，初未识此话。何因为此语，百世呈缝罅。不如姑置之，以俟一朝霸。
癸亥岁正月二首·其一
作者：吕本中
朝代：宋

闲居足因循，所至漫冬夏。
今年忽六十，稍觉日有暇。
孔子固大圣，未害六十化。
同时蘧伯玉，亦岂出此下。
荘周与惠施，初未识此话。
何因为此语，百世呈缝罅。
不如姑置之，以俟一朝霸。
癸亥岁正月二首·其二
作者：吕本中
朝代：宋
体裁：古风

孔子六十时，入耳心则通。所造不可知，谁能强形容。当世设梯级，聊发百世蒙。如何陋巷颜，年少两颊红。出门请从之，便欲齐此翁。心知路不远，试用一日功。还家对箪瓢，此士正不穷。
癸巳自南京过泗上
作者：吕本中
朝代：宋
体裁：七言律诗

昔我往矣天欲霜，今我来思梅已黄。淮山澡雪尘垢面，鱼稻扫除藜藿肠。好风肯伴客帆远，故国不辞归梦长。塔中老人莫相笑，我自寂然渠自忙。
登南楼
作者：吕本中
朝代：宋
体裁：古风

疾风吹沙不成雨，十日狂阴倒残暑。江头树木半焦枯，不厌潮头洗尘土。南楼反照千丈红，落日却在洪涛中。舟父渔子莫惆怅，更借朝来东北风。
登太室绝顶
作者：吕本中
朝代：宋

生平仰嵩丘，今日上绝顶。苍天不能高，星斗閟光景。风云乍起伏，雷雨半苏醒。下看飞鸟背，错乱松柏影。神龙不深遁，偃蹇卧半岭。旧闻飞石斗，不受悬瀑梗。大河东北流，渺渺黄数顷。五更看日出，平地涌金饼。谁能啜其华，夜气初未冷。诸峰环而立，一一皆秀整。中居此丈夫，众象不得骋。巍然万物表，独阅百代永。同来有奇士，可得一笑领。不用贮微言，区区吊箕颍。
登太室绝顶
作者：吕本中
朝代：宋

生平仰嵩丘，今日上绝顶。
苍天不能高，星斗閟光景。
风云乍起伏，雷雨半苏醒。
下看飞鸟背，错乱松柏影。
神龙不深遁，偃蹇卧半岭。
旧闻飞石鬬，不受悬瀑梗。
大河东北流，渺渺黄数顷。
五更看日出，平地涌金饼。
谁能啜其华，夜气初未冷。
诸峰环而立，一一皆秀整。
中居此丈夫，众象不得骋。
巍然万物表，独阅百代永。
同来有奇士，可得一笑领。
不用贮微言，区区吊箕颍。
登淮南楼
作者：吕本中
朝代：宋
体裁：七言律诗

楼上西风日脚斜，楼前广道更人家。高林稍稍变黄叶，细草重重冒白花。薄酒尚堪绕舌本，故人何事走天涯。蓬笼只系南亭下，乞与寒江整钓车。
登淮南楼
作者：吕本中
朝代：宋

楼上西风日脚斜，楼前广道更人家。高林稍稍变黄叶，细草重重冒白花。薄酒尚堪绕舌本，故人何事走天涯。蓬笼只繫南亭下，乞与寒江整钓车。
登淮南楼
作者：吕本中
朝代：宋

楼上西风日脚斜，楼前广道更人家。
高林稍稍变黄叶，细草重重冒白花。
薄酒尚堪遶舌本，故人何事走天涯。
蓬笼只繋南亭下，乞与寒江整钓车。
登舟
作者：吕本中
朝代：宋
体裁：五言律诗

夜雨晓犹滴，怒风晴更吹。已无行役念，宁有别离悲。舟楫三年路，江山一月期。东庵旧还往，不废百篇诗。
白须
作者：吕本中
朝代：宋

不作韩城住，虚为河朔行。白须镊更出，知为阿谁生。
白鬚
作者：吕本中
朝代：宋

不作韩城住，虚为河朔行。
白鬚镊更出，知为阿谁生。
盛华彦光丘壑轩
作者：吕本中
朝代：宋

盛侯少时伟仪观，下笔不休人共欢。
胸中别自有丘壑，万里溪山藏几案。
往来车马闹泥土，盛侯何尝着眼看。
较量今古放同异，抖擞胸襟别真贋。
今朝示我故人诗，老病穷愁得消散。
故人相继在鬼录，君虽独在饱忧患。
且住溪南数间屋，坐稳不忧时节换。
人言丘壑殊不恶，君守一丘只如昨。
文章老健气如虹，不向山岩何处着。
盛华彦光丘壑轩
作者：吕本中
朝代：宋

盛侯少时伟仪观，下笔不休人共欢。胸中别自有丘壑，万里溪山藏几案。往来车马闹泥土，盛侯何尝著眼看。较量今古放同异，抖擞胸襟别真赝。今朝示我故人诗，老病穷愁得消散。故人相继在鬼录，君虽独在饱忧患。且住溪南数间屋，坐稳不忧时节换。人言丘壑殊不恶，君守一丘只如昨。文章老健气如虹，不向山岩何处著。
睡
作者：吕本中
朝代：宋
体裁：七言绝句

终日题诗诗不成，融融午睡梦频惊。觉来心绪都无事，墙外啼莺一两声。
督山伯萧远和诗并示舍弟
作者：吕本中
朝代：宋

爱闲多病老封戎，看子垂天上碧空。懒惰未须攀此老，典刑政尔赖诸公。须如震泽三春渌，诗似芙蕖五月红。坐此逃禅夫可恕，不应独许我乘风。
督山伯萧远和诗并示舍弟
作者：吕本中
朝代：宋

爱闲多病老封戎，看子垂天上碧空。
懒惰未须攀此老，典刑政尔赖诸公。
鬚如震泽三春渌，诗似芙蕖五月红。
坐此逃禅夫可恕，不应独许我乘风。
知止啸傲轩
作者：吕本中
朝代：宋

贪夫九鼎犹不足，渊明一轩长有余。
人生趋向等天壤，鸱吓腐鼠猜鹓雏。
中郎妙处世不识，风期自与常人殊。
开轩便有千载韵，友葛天氏无怀徒。
坐看松菊换时节，兔葵桃树纷荣枯。
五年却走各南北，千里怀想空烦纡。
双鱼沈浮久不至，三径寂寞今何如。
文章潦倒付丘壑，疾病蹭蹬思江湖。
何时共坐北风裏，烦君小摘园中蔬。
知止啸傲轩
作者：吕本中
朝代：宋
体裁：古风

贪夫九鼎犹不足，渊明一轩长有馀。人生趋向等天壤，鸱吓腐鼠猜鹓雏。中郎妙处世不识，风期自与常人殊。开轩便有千载韵，友葛天氏无怀徒。坐看松菊换时节，兔葵桃树纷荣枯。五年却走各南北，千里怀想空烦纡。双鱼沈浮久不至，三径寂寞今何如。文章潦倒付丘壑，疾病蹭蹬思江湖。何时共坐北风里，烦君小摘园中蔬。
知止啸傲轩
作者：吕本中
朝代：宋

贪夫九鼎犹不足，渊明一轩长有馀。人生趋向等天壤，鸱嚇腐鼠猜鹓雏。中郎妙处世不识，风期自与常人殊。开轩便有千载韵，友葛天氏无怀徒。坐看松菊换时节，兔葵桃树纷荣枯。五年却走各南北，千里怀想空烦纡。双鱼沈浮久不至，三径寂寞今何如。文章潦倒付丘壑，疾病蹭蹬思江湖。何时共坐北风里，烦君小摘园中蔬。
示儿
作者：吕本中
朝代：宋

忍穷吾有味，雕句汝无功。
客舍嚣尘裏，春随浩荡中。
初无买山费，真与住庵同。
更想颜氏宅，箪瓢亦屡空。
示儿
作者：吕本中
朝代：宋

忍穷吾有味，雕句汝无功。客舍嚣尘里，春随浩荡中。初无买山费，真与住庵同。更想颜氏宅，箪瓢亦屡空。
示内
作者：吕本中
朝代：宋

贫贱不可忘，富贵安足羡。
我生未三十，种种厌贫贱。
宦情肱九折，老味金百炼。
稍回功名心，来结香火愿。
平生所知人，久已焚笔砚。
是中无真实，不在儒术缘。
有如退飞鹢，更借逆风便。
病妻颇痴绝，可与共开宴。
小女真吾儿，语学春鸟啭。
初非本来有，且作梦中见。
君看手捉鼻，绝胜扇障面。
他年从我居，同入隐士传。
示内
作者：吕本中
朝代：宋

贫贱不可忘，富贵安足羡。我生未三十，种种厌贫贱。宦情肱九折，老味金百鍊。稍回功名心，来结香火愿。平生所知人，久已焚笔砚。是中无真实，不在儒术缘。有如退飞鹢，更借逆风便。病妻颇痴绝，可与共开宴。小女真吾儿，语学春鸟啭。初非本来有，且作梦中见。君看手捉鼻，绝胜扇障面。他年从我居，同入隐士传。
示沈宗师
作者：吕本中
朝代：宋

十日儿号不出房，残梅犹在小瓶香。沈郎唤客煮汤饼，政恐匆匆未得尝。九日狂阴一日晴，落花飞絮作清明。与君携手南楼去，共听长江月下声。
示沈宗师·其一
作者：吕本中
朝代：宋
体裁：七言绝句

十日儿号不出房，残梅犹在小瓶香。沈郎唤客煮汤饼，政恐匆匆未得尝。
示沈宗师·其二
作者：吕本中
朝代：宋

九日狂阴一日晴，落花飞絮作清明。与君携手南楼去，共听长江月下声。
示沈宗师·其二
作者：吕本中
朝代：宋

九日狂阴一日晴，落花飞絮作清明。
与君擕手南楼去，共听长江月下声。
示闻生
作者：吕本中
朝代：宋
体裁：七言绝句

形容落魄犹须酒，疾病因寻久废诗。忽见闻郎七字句，却如王谢少年时。
祁门道中四首
作者：吕本中
朝代：宋

去程归雁两悠悠，行到荒山尽上头。试问中原何处是，只言东些是宣州。风落千山雨夜鸣，时因归梦识宣城。欲知溪路行多少，已过徽州第五程。宣城人物未全衰，四士风流世不知。别后略无佳语寄，道中才有数篇诗。詹郎逸气今谁似，李令清言久不闻。独立共传摩诘后，隐居还见伯仁孙。
祁门道中四首·其一
作者：吕本中
朝代：宋
体裁：七言绝句

去程归雁两悠悠，行到荒山尽上头。试问中原何处是，只言东些是宣州。
祁门道中四首·其三
作者：吕本中
朝代：宋
体裁：七言绝句

宣城人物未全衰，四士风流世不知。别后略无佳语寄，道中才有数篇诗。
祁门道中四首·其二
作者：吕本中
朝代：宋
体裁：七言绝句

风落千山雨夜鸣，时因归梦识宣城。欲知溪路行多少，已过徽州第五程。
祁门道中四首·其四
作者：吕本中
朝代：宋
体裁：七言绝句

詹郎逸气今谁似，李令清言久不闻。独立共传摩诘后，隐居还见伯仁孙。
福建界首寄福州亲旧
作者：吕本中
朝代：宋
体裁：七言绝句

海上秋风吹客衣，屡烦亲旧送将归。今朝更入江东路，便恐书来即渐稀。
离新郑
作者：吕本中
朝代：宋

荒村更柳色，节物近清明。
去国三年恨，还家一日程。
故人投晓别，驘马傍山行。
何事逢寒食，春来苦要饧。
离新郑
作者：吕本中
朝代：宋

荒村更柳色，节物近清明。去国三年恨，还家一日程。故人投晓别，骡马傍山行。何事逢寒食，春来苦要饧。
离洪州渡西江至翠微寺紫清宫
作者：吕本中
朝代：宋

平明渡西江，西山正崔嵬。
中流欲浪作，细雨随风回。
促棹赴前浦，颇为风雨催。
寒沙引细路，人家山半隈。
密雨荫修竹，久旱无莓苔。
晚入翠微寺，诸峰环抱来。
其西洪崖居，百代所仰怀。
何年蛟龙怒，更击深山开。
悬瀑泻洪井，喷噫藏风雷。
客行少休息，暂此得徘徊。
城中二三老，咫尺不得陪。
岂无陵风翰，邀致山中台。
涧水清且寒，可以当余杯。
独来不敢久，恐为神物猜。
离洪州渡西江至翠微寺紫清宫
作者：吕本中
朝代：宋

平明渡西江，西山正崔嵬。中流欲浪作，细雨随风回。促棹赴前浦，颇为风雨催。寒沙引细路，人家山半隈。密雨荫脩竹，久旱无莓苔。晚入翠微寺，诸峰环抱来。其西洪崖居，百代所仰怀。何年蛟龙怒，更击深山开。悬瀑泻洪井，喷噫藏风雷。客行少休息，暂此得徘徊。城中二三老，咫尺不得陪。岂无陵风翰，邀致山中台。涧水清且寒，可以当馀杯。独来不敢久，恐为神物猜。
离筠州
作者：吕本中
朝代：宋

旧日闲居日，无悰已倦游。如今避地走，不复为山留。淮甸初经夏，江西复度秋。今朝小亭望，东北是筠州。
离筠州
作者：吕本中
朝代：宋

旧日闲居日，无悰已倦游。
如今避地走，不復为山留。
淮甸初经夏，江西復度秋。
今朝小亭望，东北是筠州。
离行在即事三首
作者：吕本中
朝代：宋

昏旦黄□里，经营谢独清。看人长麈尾，怀我短灯檠。旧友分穷达，斯文鼎重轻。边声授明主，礼乐谢诸生。漂泊留旁郡，烦人久厚颜。强求微禄去，未得故乡还。驿骑随朝发，舟师语夜阑。到家传吉梦，归使下燕山。客况多堪笑，归舟静拥衾。转喉常触讳，对面却论心。外物家无有，园居念本深。妻孥安短褐，终不羡多金。
离行在即事三首·其一
作者：吕本中
朝代：宋

昏旦黄□裏，经营谢独清。
看人长麈尾，怀我短灯檠。
旧友分穷达，斯文鼎重轻。
边声授明主，礼乐谢诸生。
离行在即事三首·其一
作者：吕本中
朝代：宋

昏旦黄□里，经营谢独清。看人长麈尾，怀我短灯檠。旧友分穷达，斯文鼎重轻。边声授明主，礼乐谢诸生。
离行在即事三首·其三
作者：吕本中
朝代：宋
体裁：五言律诗

客况多堪笑，归舟静拥衾。转喉常触讳，对面却论心。外物家无有，园居念本深。妻孥安短褐，终不羡多金。
离行在即事三首·其二
作者：吕本中
朝代：宋
体裁：五言律诗

漂泊留旁郡，烦人久厚颜。强求微禄去，未得故乡还。驿骑随朝发，舟师语夜阑。到家传吉梦，归使下燕山。
秋兴
作者：吕本中
朝代：宋

平畴一望黍禾稀，远树峰峦天外微。水国虾留当鲙鲊，乡园桑尽典秋衣。连翩羽檄荒林下，绎络徵书塞上飞。可是三分才溢额，那知鸿雁野号归。西郊一夕叶初稀，原野荒凉草具腓。荷锸耕夫闲箬笠，从戎火伴急军机。闺中泪雨征衫剪，塞外惊风夜柝依。莫是羽毛零落尽，不堪燕燕颉颃飞。浸满溪烟枫叶纷，嵚崎苍弁入青云。捲堂宋室由来事，逐客秦都曾有文。兔苑圃田间可耨，豹林笔研笑须焚。莫嘲寂寞秋风士，于越当年君子军。清秋风景昼平分，江外波涛惊夕曛。谁误唐家门架史，却来蓬户市租文。树禽惋惜一枝借，野兔何心三窟闻。只恐东南马力尽，祇应契伴驻寒云。
秋兴·其一
作者：吕本中
朝代：宋

平畴一望黍禾稀，远树峰峦天外微。
水国虾留当鲙鲊，乡园桑尽典秋衣。
连翩羽檄荒林下，绎络征书塞上飞。
可是三分纔溢额，那知鸿雁野号归。
秋兴·其一
作者：吕本中
朝代：宋

平畴一望黍禾稀，远树峰峦天外微。水国虾留当鲙鲊，乡园桑尽典秋衣。连翩羽檄荒林下，绎络徵书塞上飞。可是三分才溢额，那知鸿雁野号归。
秋兴·其三
作者：吕本中
朝代：宋
体裁：七言律诗

浸满溪烟枫叶纷，嵚崎苍弁入青云。捲堂宋室由来事，逐客秦都曾有文。兔苑圃田间可耨，豹林笔研笑须焚。莫嘲寂寞秋风士，于越当年君子军。
秋兴·其二
作者：吕本中
朝代：宋
体裁：七言律诗

西郊一夕叶初稀，原野荒凉草具腓。荷锸耕夫闲箬笠，从戎火伴急军机。闺中泪雨征衫剪，塞外惊风夜柝依。莫是羽毛零落尽，不堪燕燕颉颃飞。
秋兴·其四
作者：吕本中
朝代：宋
体裁：七言律诗

清秋风景昼平分，江外波涛惊夕曛。谁误唐家门架史，却来蓬户市租文。树禽惋惜一枝借，野兔何心三窟闻。只恐东南马力尽，祇应契伴驻寒云。
秋夜
作者：吕本中
朝代：宋
体裁：七言律诗

鸣鸠唤雨入西楼，草树虫声旋作秋。明月自如常夜好，晚山仍发去年愁。久抛诗酒寻思去，胜与儿童作队游。辜负禅心多少事，石城看渡木兰舟。
秋夜示李十
作者：吕本中
朝代：宋

晴鸠不时鸣，雨鸠不暂歇。
相去跬步间，屡见屐齿折。
寒泥拥衰草，秋扇罢残热。
今晨好风景，稍贷屋头月。
清光冷相照，玉艳满金玦。
唤客坐前窗，文字相澡雪。
殷勤傍诗律，未暇了曲糵。
澜翻谈经口，邂逅如意铁。
我歌君辄书，字字有行列。
不须陛枑严，但要兵卫设。
譬如南山石，瑑齿当井渫。
真成一战覇，未可三鼓竭。
人生各泾渭，世事亦滕薛。
高堂食肉人，两马方踶啮。
何知缊袍底，犹有不安节。
秋夜示李十
作者：吕本中
朝代：宋

晴鸠不时鸣，雨鸠不暂歇。相去跬步间，屡见屐齿折。寒泥拥衰草，秋扇罢残热。今晨好风景，稍贷屋头月。清光冷相照，玉艳满金玦。唤客坐前窗，文字相澡雪。殷勤傍诗律，未暇了曲糵。澜翻谈经口，邂逅如意铁。我歌君辄书，字字有行列。不须陛枑严，但要兵卫设。譬如南山石，瑑齿当井渫。真成一战霸，未可三鼓竭。人生各泾渭，世事亦滕薛。高堂食肉人，两马方踶齧。何知缊袍底，犹有不安节。
秋夜行
作者：吕本中
朝代：宋
体裁：古风

八月九月啼寒螀，十月北风天雨霜。客游无聊思故乡，乡书不来空断肠。鸿飞何为满夕阳，举头揽取明月光。置我堂上方天床，满酌玉杯碧淋浪。唤取姮娥来共尝，人间欢乐寿命长，不须辛苦老桂傍。
秋夜雨分中韵
作者：吕本中
朝代：宋
体裁：七言律诗

风凄漏永暗银河，滴响空阶碎玉壶。无那骚心思纷坠，且教高咏和寒梧。闲心欲寄云中鹤，逸兴旋怀江上鲈。莫使扶摇不可即，他年惆怅旧时粗。
秋日
作者：吕本中
朝代：宋

少年固长贫，长岁复多疾。闭门取坚坐，到此多事日。不嫌冷如浆，所要甘似蜜。旧书堆几案，老眼厌涂乙。不如壁角坐，万事付以实。况今雨泽足，已觉忧患失。秋成日在望，所至有梨栗。贼报虽未衰，一饱良可必。
秋日
作者：吕本中
朝代：宋

少年固长贫，长岁復多疾。
闭门取坚坐，到此多事日。
不嫌冷如浆，所要甘似蜜。
旧书堆几案，老眼厌涂乙。
不如壁角坐，万事付以实。
况今雨泽足，已觉忧患失。
秋成日在望，所至有棃栗。
贼报虽未衰，一饱良可必。
秋日
作者：吕本中
朝代：宋
体裁：五言律诗

御盗犬新死，放生羊尚存。有书消永日，无客到衡门。山色热犹好，溪流雨不浑。还须止杂念，数息度黄昏。
秋日
作者：吕本中
朝代：宋

斟酒莫辞酒琖寛，酒琖少寛令心安。
客游无聊思旧欢，旧欢新愁千万端。
如何不饮空长叹，岁云秋矣风落山。
白露应节衣裳单，南游并海当不难，雨雪欲下何时还。
秋日
作者：吕本中
朝代：宋

斟酒莫辞酒盏宽，酒盏少宽令心安。客游无聊思旧欢，旧欢新愁千万端。如何不饮空长叹，岁云秋矣风落山。白露应节衣裳单，南游并海当不难，雨雪欲下何时还。
秋日三首
作者：吕本中
朝代：宋

罢马厌鞭策，征鸿思稻粱。终年在泥土，永路困风霜。慎勿鞍鞯爱，直须矰缴防。吾衰亦已甚，念尔不能忘。交游大半死，吾亦老相侵。古木十围大，寒泉百尺深。恨犹能切骨，愁或至伤心。寄语南飞雁，君无笑苦吟。狱掾酸寒极，官曹冗长催。真同鹤久住，不学雁轻回。妇女能相笑，儿童忍见猜。犹怜旧耆老，时有一书来。
秋日三首
作者：吕本中
朝代：宋

诸卿谈笑赏先登，我欲从之病不能。门闭日长公事少，祇疑身是住庵僧。尘满文书灯暗檠，荒城相望数残更。莫言愁罢无佳处，睡正熟时闻雨声。往来奔走看渠忙，疾病低回却未妨。唤客不须嫌酒恶，隔墙时喜送橙香。
秋日三首·其一
作者：吕本中
朝代：宋
体裁：五言律诗

罢马厌鞭策，征鸿思稻粱。终年在泥土，永路困风霜。慎勿鞍鞯爱，直须矰缴防。吾衰亦已甚，念尔不能忘。
秋日三首·其一
作者：吕本中
朝代：宋
体裁：七言绝句

诸卿谈笑赏先登，我欲从之病不能。门闭日长公事少，祇疑身是住庵僧。
秋日三首·其三
作者：吕本中
朝代：宋
体裁：七言绝句

往来奔走看渠忙，疾病低回却未妨。唤客不须嫌酒恶，隔墙时喜送橙香。
秋日三首·其三
作者：吕本中
朝代：宋
体裁：五言律诗

狱掾酸寒极，官曹冗长催。真同鹤久住，不学雁轻回。妇女能相笑，儿童忍见猜。犹怜旧耆老，时有一书来。
秋日三首·其二
作者：吕本中
朝代：宋
体裁：五言律诗

交游大半死，吾亦老相侵。古木十围大，寒泉百尺深。恨犹能切骨，愁或至伤心。寄语南飞雁，君无笑苦吟。
秋日三首·其二
作者：吕本中
朝代：宋
体裁：七言绝句

尘满文书灯暗檠，荒城相望数残更。莫言愁罢无佳处，睡正熟时闻雨声。
秋日三首叔度季明学问甚勤而求于余甚重其将必有所成也因作两诗寄之·其一
作者：吕本中
朝代：宋
体裁：五言律诗

两章后来秀，头角固崭然。但语强弩末，不争驽马先。寓言有十九，曲礼至三千。所要在守节，末言能与权。
秋日即事四首
作者：吕本中
朝代：宋

瓦炉香烬欲凝尘，小槛黄花更一新。络纬戒寒鸠唤雨，世间那有自由人。鬓发苍然雪欲垂，问君何苦读书为。旁人不会回头意，犹记田光盛壮时。簿书尘土乱蒙茸，无复江船万里风。卧听秋声满檐溜，不知墙下有梧桐。何处螳螂欲捕蝉，主人初未觉鸣弦。稍知东里能堪事，一任神龙斗洧渊。
秋日即事四首·其一
作者：吕本中
朝代：宋
体裁：七言绝句

瓦炉香烬欲凝尘，小槛黄花更一新。络纬戒寒鸠唤雨，世间那有自由人。
秋日即事四首·其三
作者：吕本中
朝代：宋

簿书尘土乱蒙茸，无复江船万里风。卧听秋声满檐溜，不知墙下有梧桐。
秋日即事四首·其三
作者：吕本中
朝代：宋

簿书尘土乱蒙茸，无復江船万里风。
卧听秋声满檐溜，不知墙下有梧桐。
秋日即事四首·其二
作者：吕本中
朝代：宋

鬓发苍然雪欲垂，问君何苦读书为。旁人不会回头意，犹记田光盛壮时。
秋日即事四首·其二
作者：吕本中
朝代：宋

鬓髪苍然雪欲垂，问君何苦读书为。
旁人不会回头意，犹记田光盛壮时。
秋日即事四首·其四
作者：吕本中
朝代：宋

何处此时此刻欲捕蝉，主人初未觉鸣弦。
稍知东里能堪事，一任神龙鬬洧渊。
秋日即事四首·其四
作者：吕本中
朝代：宋

何处螳螂欲捕蝉，主人初未觉鸣弦。稍知东里能堪事，一任神龙斗洧渊。
秋日呈颜夷仲
作者：吕本中
朝代：宋

老去身已衰，事过意愈懒。斯人未寂寞，吾此归亦晚。疏篱带落叶，秋色忽已满。南窗可炙背，唤妇同茗盌。旧读无新功，亦复费编纂。凝尘乱朱墨，妙句折编简。往者荷蓧翁，实具世外眼。不能与之游，只有兴尽返。曹南二三老，夙昔荷推挽。平生万卷书，未尽一日款。微词绝端兆，自怪识者罕。愿闻片言佳，庶用收褊短。
秋日呈颜夷仲
作者：吕本中
朝代：宋

老去身已衰，事过意愈懒。
斯人未寂寞，吾此归亦晚。
疏篱带落叶，秋色忽已满。
南窗可炙背，唤妇同茗盌。
旧读无新功，亦復费编纂。
凝尘乱朱墨，妙句折编简。
往者荷莜翁，实具世外眼。
不能与之游，只有兴尽返。
曹南二三老，夙昔荷推挽。
平生万卷书，未尽一日款。
微词绝端兆，自怪识者罕。
愿闻片言佳，庶用收褊短。
秋日呈颜夷仲
作者：吕本中
朝代：宋
体裁：古风

老去身已衰，事过意愈懒。斯人未寂寞，吾此归亦晚。疏篱带落叶，秋色忽已满。南窗可炙背，唤妇同茗碗。旧读无新功，亦复费编纂。凝尘乱朱墨，妙句折编简。往者荷蓧翁，实具世外眼。不能与之游，只有兴尽返。曹南二三老，夙昔荷推挽。平生万卷书，未尽一日款。微词绝端兆，自怪识者罕。愿闻片言佳，庶用收褊短。
秋日康山东归
作者：吕本中
朝代：宋

整楫凌晨问所之，乡园迢递水东迟。归舟但信溪红蓼，别梦还牵山翠眉。安稳秋风三径竹，踌躇行李一囊诗。解维犹有留题处，瓜葛萦怀不自持。
秋日康山东归
作者：吕本中
朝代：宋

整檝凌晨问所之，乡园迢递水东迟。
归舟但信溪红蓼，别梦还牵山翠眉。
安稳秋风三径竹，踌躇行李一囊诗。
解维犹有留题处，瓜葛萦怀不自持。
秋日至孟明庄
作者：吕本中
朝代：宋

野色幽花静有余，好山虽近不同途。
荒村被雨泥三日，草具留僧饭一盂。
断壠入秋频放水，老农垂手怕催租。
平生粗识田园兴，更復何幅度可曳裾。
秋日至孟明庄
作者：吕本中
朝代：宋

野色幽花静有馀，好山虽近不同途。荒村被雨泥三日，草具留僧饭一盂。断垄入秋频放水，老农垂手怕催租。平生粗识田园兴，更复何门可曳裾。
秋游埭山游新庵中路却过头陀雪野
作者：吕本中
朝代：宋
体裁：七言律诗

秋云历乱日光微，山色萧疏木叶飞。旅梦空遗鹤唳恨，羁情思听牧吟归。荒凉旧院深溪远，解后江湖逸士稀。却作头陀谈越事，不堪楚客泪沾衣。
秋窗遣兴
作者：吕本中
朝代：宋

造物何繁敷，杂然呈万变。潜飞惬会心，显藏亦递见。人生事机巧，雕凿失性善。碌碌尘寰事，轮环走精电。萧散眄庭柯，商意集微霰。晴枝飐小鸟，啁啾振毛羽。凉飙堕寒花，静中有真趣。倚槛看浮云，随时成散聚。世变无常境，心定自安遇。棐几杂图书，幽事能毕具。朝拥群书坐，所乐常自足。圣贤重出处，理本无偏曲。志行道合尊，安贫未为辱。压架富卷帙，纵情无蹐局。穷达各有时，此意当勉勖。东园有乔木，翳翳凌霄汉。岁月变虬枝，雨露潫霜干。浓阴书屋□，伴我同昏旦。根株视百草，秋风已萎烂。良材际时用，未忍付樵爨。抱璞沦岩阿，失怀亦自宝。岂无用世心，遇合贵得道。连城重白珩，声价先倾倒。瑕瑜混沙砾，莫讶荆山老。会当游勋华，元圭赞熙皞。日奭久不作，依然三代民。一善孚万端，不难风俗淳。上士贵抱负，修己在立身。进退各有据，宇宙任屈伸。愿言励厥修，学以答君亲。门外一渠水，清光自泠泠。濯缨偕素侣，须发无遁形。春风起层波，鹍化失南溟。縠纹乱星斗，泥沙混窅冥。澄清当有志，天地还虚灵。智者尚明察，不为物理宥。吾儒任学术，精力事研究。至人邈难继，得亦瞠乎后。庸盲终溟漠，全天亦自厚。大化无殊途，何事朴与秀。寒气生户牖，草木变轻黄。南郊询秋畦，丰稔荐涤场。八口娱妻孥，温饱乐岁康。箪瓢亦自得，忧乐各两忘。所以常忻忻，安问无储粮。我生事柔翰，中怀异好尚。潇洒逼嵇阮，功成薄瑜亮。白衣本山人，置身岂疏放。途逢醉尉呵，未且对侯相。亭亭千仞松，当破万里浪。
秋窗遣兴·其一
作者：吕本中
朝代：宋
体裁：古风

造物何繁敷，杂然呈万变。潜飞惬会心，显藏亦递见。人生事机巧，雕凿失性善。碌碌尘寰事，轮环走精电。萧散眄庭柯，商意集微霰。
秋窗遣兴·其七
作者：吕本中
朝代：宋

门外一渠水，清光自泠泠。濯缨偕素侣，须发无遁形。春风起层波，鹍化失南溟。縠纹乱星斗，泥沙混窅冥。澄清当有志，天地还虚灵。
秋窗遣兴·其七
作者：吕本中
朝代：宋

门外一渠水，清光自泠泠。
濯缨偕素侣，鬚髪无遯形。
春风起层波，鵾化失南溟。
縠纹乱星斗，泥沙混窅冥。
澄清当有志，天地还虚灵。
秋窗遣兴·其三
作者：吕本中
朝代：宋

朝拥群书坐，所乐常自足。圣贤重出处，理本无偏曲。志行道合尊，安贫未为辱。压架富卷帙，纵情无蹐局。穷达各有时，此意当勉勖。
秋窗遣兴·其三
作者：吕本中
朝代：宋

朝拥群书坐，所乐常自足。
圣贤重出处，理本无偏曲。
志行道合尊，安贫未为辱。
压架富卷帙，纵情无蹐跼。
穷达各有时，此意当勉勖。
秋窗遣兴·其九
作者：吕本中
朝代：宋
体裁：古风

寒气生户牖，草木变轻黄。南郊询秋畦，丰稔荐涤场。八口娱妻孥，温饱乐岁康。箪瓢亦自得，忧乐各两忘。所以常忻忻，安问无储粮。
秋窗遣兴·其二
作者：吕本中
朝代：宋

晴枝飐小鸟，啁啾振毛羽。
凉飈堕寒花，静中有真趣。
倚槛看浮云，随时成散聚。
世变无常境，心定自安遇。
棐几杂图书，幽事能毕具。
秋窗遣兴·其二
作者：吕本中
朝代：宋

晴枝飐小鸟，啁啾振毛羽。凉飙堕寒花，静中有真趣。倚槛看浮云，随时成散聚。世变无常境，心定自安遇。棐几杂图书，幽事能毕具。
秋窗遣兴·其五
作者：吕本中
朝代：宋

抱璞沦岩阿，失怀亦自宝。岂无用世心，遇合贵得道。连城重白珩，声价先倾倒。瑕瑜混沙砾，莫讶荆山老。会当游勋华，元圭赞熙皞。
秋窗遣兴·其五
作者：吕本中
朝代：宋

抱璞沦岩阿，失怀亦自宝。
岂无用世心，遇合贵得道。
连城重白珩，声价先倾倒。
瑕瑜混沙砾，莫讶荆山老。
会当游勋华，元圭赞熙皡。
秋窗遣兴·其八
作者：吕本中
朝代：宋
体裁：古风

智者尚明察，不为物理宥。吾儒任学术，精力事研究。至人邈难继，得亦瞠乎后。庸盲终溟漠，全天亦自厚。大化无殊途，何事朴与秀。
秋窗遣兴·其六
作者：吕本中
朝代：宋
体裁：古风

日奭久不作，依然三代民。一善孚万端，不难风俗淳。上士贵抱负，修己在立身。进退各有据，宇宙任屈伸。愿言励厥修，学以答君亲。
秋窗遣兴·其十
作者：吕本中
朝代：宋
体裁：古风

我生事柔翰，中怀异好尚。潇洒逼嵇阮，功成薄瑜亮。白衣本山人，置身岂疏放。途逢醉尉呵，未且对侯相。亭亭千仞松，当破万里浪。
秋窗遣兴·其四
作者：吕本中
朝代：宋
体裁：古风

东园有乔木，翳翳凌霄汉。岁月变虬枝，雨露潫霜干。浓阴书屋□，伴我同昏旦。根株视百草，秋风已萎烂。良材际时用，未忍付樵爨。
秦处度与一上人同宿密庵处度为一画断崖枯木
作者：吕本中
朝代：宋

小庵无客亦无毡，遂有高人借榻眠。一夜西风撼枯柳，不知春在石崖边。
秦处度与一上人同宿密庵处度为一画断崖枯木
作者：吕本中
朝代：宋

小庵无客亦无氊，遂有高人借榻眠。
一夜西风撼枯柳，不知春在石崖边。
程伯禹母夫人挽诗二首
作者：吕本中
朝代：宋

久矣闺门秀，端如玉在渊。相夫成令德，教子作名贤。遽逐秋风尽，空令莫景迁。伤心江左地，松柏闭新阡。旧随贤子后，每得熟严规。未获升堂拜，空成相挽诗。爵频赐汤沐，寿不到期颐。他日家声在，流传世未知。
程伯禹母夫人挽诗二首·其一
作者：吕本中
朝代：宋
体裁：五言律诗

久矣闺门秀，端如玉在渊。相夫成令德，教子作名贤。遽逐秋风尽，空令莫景迁。伤心江左地，松柏闭新阡。
程伯禹母夫人挽诗二首·其二
作者：吕本中
朝代：宋
体裁：五言律诗

旧随贤子后，每得熟严规。未获升堂拜，空成相挽诗。爵频赐汤沐，寿不到期颐。他日家声在，流传世未知。
穷腊有怀
作者：吕本中
朝代：宋

冰霜抵穷腊，伏枕久亦倦。
思公如和风，咫尺未得见。
人生无贤愚，各自有志愿。
但得所趣同，公固不我贱。
何须肱九折，始见金百炼。
平安望中原，栖息各异县。
尚欲从公游，衰年保穷健。
穷腊有怀
作者：吕本中
朝代：宋

冰霜抵穷腊，伏枕久亦倦。思公如和风，咫尺未得见。人生无贤愚，各自有志愿。但得所趣同，公固不我贱。何须肱九折，始见金百鍊。平安望中原，栖息各异县。尚欲从公游，衰年保穷健。
立冬日赠张直夫
作者：吕本中
朝代：宋

参差寒叶树，林鸟独依栖。发变心同素，年迟日向西。一水通晨夕，三山隔海溪。尚忆鲁儒席，南楼携手齐。
立冬日赠张直夫
作者：吕本中
朝代：宋

参差寒叶树，林鸟独依栖。
髪变心同素，年迟日向西。
一水通晨夕，三山隔海溪。
尚忆鲁儒席，南楼携手齐。
端午日北还至斛岭寄连州诸公
作者：吕本中
朝代：宋

岭上逢端午，随家更北征。隔村闻贼斗，通夕畏蛇行。厌病初辞瘴，冲泥却胜晴。犹怜昌歜酒，不与故人倾。
端午日北还至斛岭寄连州诸公
作者：吕本中
朝代：宋

岭上逢端午，随家更北征。
隔村闻贼鬬，通夕畏蛇行。
厌病初辞瘴，衝泥却胜晴。
犹怜昌歜酒，不与故人倾。
竹夫人
作者：吕本中
朝代：宋

与君宿昔尚同床，正坐西风一夜凉。便学短檠墙角弃，不如团扇箧中藏。人情易变乃如此，世事多虞只自伤。却笑班姬与陈后，一生辛苦望专房。
竹夫人
作者：吕本中
朝代：宋

与君宿昔尚同床，正坐西风一夜凉。
便学短檠墻角弃，不如团扇箧中藏。
人情易变乃如此，世事多虞只自伤。
却笑班姬与陈后，一生辛苦望专房。
竹西亭
作者：吕本中
朝代：宋
体裁：五言律诗

十年走尘土，重上竹西亭。草木新容态，江山旧典刑。狂风扫毒暑，落月伴疏星。认取扬州路，荒城一抹青。
符离行
作者：吕本中
朝代：宋

符离之民难与居，五年坐此如囚拘。比屋生涯但剽劫，诸生学问只乡闾。南邻经年不相见，北里虽见复粗疏。窄衣小帽走尘土，也复生貌施襟裾。对此自然忧气满，疾病日益何由除。君不见图经所记又可哀，此州自古无贤才。
符离行
作者：吕本中
朝代：宋

符离之民难与居，五年坐此如囚拘。
比屋生涯但剽劫，诸生学问只乡闾。
南邻经年不相见，北里虽见復粗疏。
窄衣小帽走尘土，也復生貌施襟裾。
对此自然忧气满，疾病日益何由除。
君不见图经所记又可哀，此州自古无贤才。
符离诸贤诗
作者：吕本中
朝代：宋

穷居日荒凉，杜门与世绝。亲故日夜疏，诗书固宜缺。符离虽陋邦，贤士稍罗列。德操青云器，议论辈前哲。外貌发英华，中心瑩冰雪。介然特立士，劲气刚于铁。攘臂辩是非，孰能逃区别。信民粹而和，名利诚难悦。汩没稠人中，独抱云松节。伟哉二三子，实乃邦家杰。我来从之游，内顾惭疏拙。欣然对三益，放怀歌数阕。已矣不须言，渠当为君说。
符离诸贤诗
作者：吕本中
朝代：宋
体裁：古风

穷居日荒凉，杜门与世绝。亲故日夜疏，诗书固宜缺。符离虽陋邦，贤士稍罗列。德操青云器，议论辈前哲。外貌发英华，中心莹冰雪。介然特立士，劲气刚于铁。攘臂辩是非，孰能逃区别。信民粹而和，名利诚难悦。汩没稠人中，独抱云松节。伟哉二三子，实乃邦家杰。我来从之游，内顾惭疏拙。欣然对三益，放怀歌数阕。已矣不须言，渠当为君说。
符离阻雨
作者：吕本中
朝代：宋

东风吹船窗，未晓天复雨。篙师促添缆，卧听泥㶁㶁。不知城北园，春事今几许。旧游如宿昔，花柳默可数。邻里先后来，颇复相劳苦。东家献牛酒，西家馈鸡黍。感渠长久情，愧我无所取。汪侯哦诗处，积水败环堵。念此不忍行，不但出入阻。七年此端居，畏病如畏虎。故人饶与黎，此老可出语。
符离阻雨
作者：吕本中
朝代：宋

东风吹船窗，未晓天復雨。
篙师促添缆，卧听泥㶁㶁。
不知城北园，春事今几许。
旧游如宿昔，花柳黙可数。
邻里先后来，颇復相劳苦。
东家献牛酒，西家馈鸡黍。
感渠长久情，愧我无所取。
汪侯哦诗处，积水败环堵。
念此不忍行，不但出入阻。
七年此端居，畏病如畏虎。
故人饶与黎，此老可出语。
答无逸惠书
作者：吕本中
朝代：宋

三年读书少余味，灯火可亲病为祟。
谢侯好事怜我穷，时遣双鱼问憔悴。
交情乃似亲骨肉，学行坐越诸公辈。
胸中万卷书屈蟠，少日力战登诗坛。
下帷却扫谢俗子，冻吟不管儿号寒。
只今食粥已数月，千虑百忧烦笔端。
高才本是栋梁器，苦语终无儒生酸。
乐章短句又清绝，陶写万象嘲江山。
江南草木不得闲，问君何为愁肺肝。
十年行坐想风采，千里魂梦劳追攀。
我无良田归不得，忍穷气味君应识。
囊贮未了岁寒计，学道空愧琳与璧。
交亲零落半鬼录，白日轻去真可惜。
终朝拨火煮芦菔，南山之南待君吃。
答无逸惠书
作者：吕本中
朝代：宋

三年读书少馀味，灯火可亲病为祟。谢侯好事怜我穷，时遣双鱼问憔悴。交情乃似亲骨肉，学行坐越诸公辈。胸中万卷书屈蟠，少日力战登诗坛。下帷却扫谢俗子，冻吟不管儿号寒。只今食粥已数月，千虑百忧烦笔端。高才本是栋梁器，苦语终无儒生酸。乐章短句又清绝，陶写万象嘲江山。江南草木不得闲，问君何为愁肺肝。十年行坐想风采，千里魂梦劳追攀。我无良田归不得，忍穷气味君应识。囊贮未了岁寒计，学道空愧琳与璧。交亲零落半鬼录，白日轻去真可惜。终朝拨火煮芦菔，南山之南待君吃。
答朱成伯见赠四首
作者：吕本中
朝代：宋

三年转东南，足迹不得息。新霜未压瘴，已畏贼马迫。苍黄度岭去，山路枫叶赤。慨然念平生，谬自有欣戚。交游半鬼录，在者费相忆。朱卿早闻道，一如见旧识。新诗入要妙，如射已破的。我行囊贮空，所至但四壁。岂如投异县，忽枉和氏璧。斯文得未丧，岂不系人力。出门仰高山，此道如矢直。我适苍梧野，君来洞庭岸。相逢迫盗贼，一笑未得款。欣然望眉宇，于我意自满。天寒道路长，岁晚日晷短。僧房肯再来，晴窗自妍暖。昔在中朝时，每从贤俊游。酒酣握手欢，预怀今日忧。两经岭峤春，三度江湖秋。朱卿抱奇节，好语忽见收。我无济世策，君有活国谋。相寻不相笑，夜光犹暗投。道丧师友绝，宁有民不偷。风波极浩渺，欲济能无舟。
答朱成伯见赠四首·其一
作者：吕本中
朝代：宋
体裁：古风

三年转东南，足迹不得息。新霜未压瘴，已畏贼马迫。苍黄度岭去，山路枫叶赤。慨然念平生，谬自有欣戚。交游半鬼录，在者费相忆。朱卿早闻道，一如见旧识。新诗入要妙，如射已破的。我行囊贮空，所至但四壁。岂如投异县，忽枉和氏璧。斯文得未丧，岂不系人力。出门仰高山，此道如矢直。
答朱成伯见赠四首·其三
作者：吕本中
朝代：宋
体裁：五言律诗

入林恐不远，入山恐不深。城市有深远，不必在山林。隋珠不自宝，岂在须渊沈。断弦得遗谱，千载有知音。
答朱成伯见赠四首·其二
作者：吕本中
朝代：宋
体裁：古风

我适苍梧野，君来洞庭岸。相逢迫盗贼，一笑未得款。欣然望眉宇，于我意自满。天寒道路长，岁晚日晷短。僧房肯再来，晴窗自妍暖。
答朱成伯见赠四首·其四
作者：吕本中
朝代：宋
体裁：古风

昔在中朝时，每从贤俊游。酒酣握手欢，预怀今日忧。两经岭峤春，三度江湖秋。朱卿抱奇节，好语忽见收。我无济世策，君有活国谋。相寻不相笑，夜光犹暗投。道丧师友绝，宁有民不偷。风波极浩渺，欲济能无舟。
答赵祖文陈梦授
作者：吕本中
朝代：宋
体裁：五言律诗

岭海畏深入，江湖成远游。犹怀不活怖，少为故人留。苦乏琼琚报，虚蒙札翰投。因来问消息，不必计沈浮。
答钱逊叔
作者：吕本中
朝代：宋

北风吹霜夜如雪，江城草木冻欲折。病夫袖手无所为，一坐临川已三月。忽蒙妙句起衰惫，顿觉和气生毛发。公能忘机我亦倦，不待曼殊见摩诘。画图是非久未解，况保长年不磨灭。请公置画莫多求，要与时人除爱渴。
答钱逊叔
作者：吕本中
朝代：宋

北风吹霜夜如雪，江城草木冻欲折。
病夫袖手无所为，一坐临川已三月。
忽蒙妙句起衰惫，顿觉和气生毛髮。
公能忘机我亦倦，不待曼殊见摩诘。
画图是非久未解，况保长年不磨灭。
请公置画莫多求，要与时人除爱渇。
简何居厚
作者：吕本中
朝代：宋
体裁：五言律诗

我乏济胜具，子怀经世才。寒窗得一笑，陋巷绝纤埃。白酒难充醉，黄花只强开。更怜无事日，时有好诗来。
简叔易益谦兄弟
作者：吕本中
朝代：宋

秋来归兴复何如，李范声名更羡渠。它日买田吾有策，两家兄弟要邻居。
简叔易益谦兄弟
作者：吕本中
朝代：宋

秋来归兴復何如，李范声名更羡渠。
它日买田吾有策，两家兄弟要邻居。
简宁子仪二绝
作者：吕本中
朝代：宋

只恐老去被花恼，更欲忘忧须酒浇。何似山堂病居士，闭门高枕过春朝。新晴欲上南楼月，柳可藏鸦水蘸墙。无限客愁芳草里，不知风雨阻斜阳。
简宁子仪二绝·其一
作者：吕本中
朝代：宋
体裁：七言绝句

只恐老去被花恼，更欲忘忧须酒浇。何似山堂病居士，闭门高枕过春朝。
简宁子仪二绝·其二
作者：吕本中
朝代：宋

新晴欲上南楼月，柳可藏鵶水蘸墙。
无限客愁芳草裏，不知风雨阻斜阳。
简宁子仪二绝·其二
作者：吕本中
朝代：宋

新晴欲上南楼月，柳可藏鸦水蘸墙。无限客愁芳草里，不知风雨阻斜阳。
简李巽伯
作者：吕本中
朝代：宋

爱酒旧无敌，能诗新有声。
荒城时过我，长句屡寻盟。
厌病时招客，因行不计程。
祗应有余暇，未肯赋闲情。
简李巽伯
作者：吕本中
朝代：宋

爱酒旧无敌，能诗新有声。荒城时过我，长句屡寻盟。厌病时招客，因行不计程。祗应有馀暇，未肯赋闲情。
简范信中
作者：吕本中
朝代：宋
体裁：古风

诗人例穷君不然，画堂绣户罗婵娟。当时乘醉出三峡，至今妙句留西川。底事新来多退缩，梅花满眼看未熟。便期载酒约来冬，似要恶诗相抵触。晓来寒凛似中原，君忍闭门清昼眠。我病犹能相追逐，知君心期终不俗。但携二妙唤诸公，一醉落花吾亦足。
简范信中钤辖三首
作者：吕本中
朝代：宋

交游契分如君少，湖岭溪山似此稀。夹路梅花三十里，故人虽病莫先归。海角相逢又一奇，更怜朋旧得追随。满堂举酒话畴昔，疑是中原无事时。他日曹南十日雪，访君寻酒不能回。梅花此日怀安路，更有清诗入座来。
简范信中钤辖三首·其一
作者：吕本中
朝代：宋
体裁：七言绝句

交游契分如君少，湖岭溪山似此稀。夹路梅花三十里，故人虽病莫先归。
简范信中钤辖三首·其三
作者：吕本中
朝代：宋
体裁：七言绝句

他日曹南十日雪，访君寻酒不能回。梅花此日怀安路，更有清诗入座来。
简范信中钤辖三首·其二
作者：吕本中
朝代：宋
体裁：七言绝句

海角相逢又一奇，更怜朋旧得追随。满堂举酒话畴昔，疑是中原无事时。
精卫诗
作者：吕本中
朝代：宋
体裁：四言诗

西山有鸟，其状如乌。名曰精卫，其名自呼。精卫堙海，不堙不止。问谁之报，云帝之子。帝子女娃，往游不还。精卫求之，不敢有安。海流不改，汝堙不迁。嗟哉精卫，志则可怜。我昔读书，惟圣之求。竭力从之，以春及秋。老人宴居，审吾之学。惟时友朋，日就雕琢。圣言甚微，吾意则近。近以识微，退或有进。三年于曹，惟罪之恐。人虽甚厌，子亦不勇。舒舒其云，沄沄其水。子不与归，而曰有以。豕羊在牢，刍秣之恋。烹庖及之，抑又谁怨。予学日远，子道日疏。有愧精卫，其谁与居。精卫之飞，不必戾天。子之不如，宁有智焉。惟作与否，愚智之择。小人作诗，惟一劝百。
纪栖贤山读书
作者：吕本中
朝代：宋

迟日欣欣山景妍，携琴吟咏翠微前。行厨烧笋粉铺色，高阁看梅雪白天。午罢抛书曳短杖，雨来拥卷听幽泉。一春洒落韶光足，他日芳怀得复然。
纪栖贤山读书
作者：吕本中
朝代：宋

迟日欣欣山景妍，携琴吟咏翠微前。
行厨烧笋粉铺色，高阁看梅雪白天。
午罢抛书曳短杖，雨来拥卷听幽泉。
一春洒落韶光足，他日芳怀得復然。
细雨
作者：吕本中
朝代：宋
体裁：五言律诗

细雨不成雪，北风来解纷。冥冥小江树，漠漠暮空云。谁惜江东弟，令修地下文。西齐千万里，遗恨不堪闻。
绝句·其一
作者：吕本中
朝代：宋

云海冥冥日向西，春风着意力犹微。
无端一棹归舟疾，惊起鸳鸯相背飞。
绝句·其三
作者：吕本中
朝代：宋

江城春色涨晴空，樱杏漫山泼眼红。溪转路回人不见，篮舆十里度松风。
绝句·其三
作者：吕本中
朝代：宋

江城春色涨晴空，樱杏漫山泼眼红。
溪转路迴人不见，篮舆十里度松风。
绝句·其二
作者：吕本中
朝代：宋

过尽层城渡石梁，乱山千叠转羊肠。草堂居士风流在，与种寒香满古堂。
绝句·其二
作者：吕本中
朝代：宋

过尽层城渡石梁，乱山千叠转羊肠。草堂居士风流在，与种寒香满古堂。江城春色涨晴空，樱杏漫山泼眼红。溪转路回人不见，篮舆十里度松风。
绝句·其二
作者：吕本中
朝代：宋

过尽层城渡石梁，乱山千迭转羊肠。
草堂居士风流在，与种寒香满古堂。
老松
作者：吕本中
朝代：宋

奉君以绿绮琴报，我以双南金杯中。
琥珀不须尽听妾，一声行路吟君看。
庭前老松树上有，杳黙不断之清阴。
墙低未碍髯髮古，岁晚不辞霜雪侵。
东园桃李自妍好，与君百岁同此心。
老松
作者：吕本中
朝代：宋

奉君以绿绮琴，报我以双南金。杯中琥珀不须尽，听妾一声行路吟。君看庭前老松树，上有杳默不断之清阴。墙低未碍髯发古，岁晚不辞霜雪侵。东园桃李自妍好，与君百岁同此心。
腊梅
作者：吕本中
朝代：宋

学得汉宫妆，偷传半额黄。不将供俗鼻，愈觉更清香。
腊梅
作者：吕本中
朝代：宋

学得汉宫粧，偷传半额黄。
不将供俗鼻，愈觉更清香。
臞庵
作者：吕本中
朝代：宋

伊洛富山水，家有五亩园。花竹绕瀍涧，不让桃花源。清时足真赏，户门开层轩。一朝胡尘暗，故家希复存。莽苍走万里，始及吴市门。庵庐据形胜，冰壶贮乾坤。亭榭着仍稳，不见斧凿痕。主人更超迈，云梦八九吞。植杖邀我坐，笑语清而温。坐令车马客，稍识山林尊。十年老朝市，渐见两目昏。求田与问舍，姑置不复论。但愿从我公，不使世谛诨。
臞庵
作者：吕本中
朝代：宋

伊洛富山水，家有五亩园。
花竹遶瀍涧，不让桃花源。
清时足真赏，户门开层轩。
一朝胡尘暗，故家希復存。
莽苍走万里，始及吴市门。
庵庐据形胜，冰壶贮干坤。
亭榭着仍稳，不见斧凿痕。
主人更超迈，云梦八九吞。
植杖邀我坐，笑语清而温。
坐令车马客，稍识山林尊。
十年老朝市，渐见两目昏。
求田与问舍，姑置不復论。
但愿从我公，不使世谛诨。
自如斋
作者：吕本中
朝代：宋

朝为事所夺，莫为饥所驱。
不知六合间，何人能自如。
永新段夫子，屋小心有余。
教之有家法，逃禅犹作书。
自如斋
作者：吕本中
朝代：宋

朝为事所夺，莫为饥所驱。不知六合间，何人能自如。永新段夫子，屋小心有馀。教之有家法，逃禅犹作书。
自曹南至阳翟追怀江上旧游呈叔弟
作者：吕本中
朝代：宋

醉别白沙江上亭，晚蝉高树各秋声。风乘小艇凫鹥进，雨历疏檐环佩鸣。家事不随王事了，新愁常接旧愁生。只今疲病嫌鞍马，十日同居眼暂明。
自曹南至阳翟追怀江上旧游呈叔弟
作者：吕本中
朝代：宋

醉别白沙江上亭，晚蝉高树各秋声。
风乘小艇鳬鹥进，雨历疏檐环佩鸣。
家事不随王事了，新愁常接旧愁生。
只今疲病嫌鞍马，十日同居眼暂明。
自祁门至进贤路中怀旧二绝
作者：吕本中
朝代：宋

雨歇路逾滑，山空鸟不飞。却思无事日，骑马踏泥归。汴水夹榆柳，今留胡马踪。如何进贤路，只是见青松。
自祁门至进贤路中怀旧二绝·其一
作者：吕本中
朝代：宋
体裁：五言绝句

雨歇路逾滑，山空鸟不飞。却思无事日，骑马踏泥归。
自祁门至进贤路中怀旧二绝·其二
作者：吕本中
朝代：宋
体裁：五言绝句

汴水夹榆柳，今留胡马踪。如何进贤路，只是见青松。
自阳山还连州
作者：吕本中
朝代：宋

雨后轻裘寒尚侵，杖藜终日共登临。水声不似风声急，山色何如草色深。万叠残云渡晚照，千章古木发新阴。飘零未忍疏杯酌，欲醉翻嫌酒满斟。
自阳山还连州
作者：吕本中
朝代：宋

雨后轻裘寒尚侵，杖藜终日共登临。
水声不似风声急，山色何如草色深。
万迭残云渡晚照，千章古木发新阴。
飘零未忍疏杯酌，欲醉翻嫌酒满斟。
自阳翟至宁陵与虚已叔诸弟别还曹未久知止复来偶成二十八字
作者：吕本中
朝代：宋

绿遍墙头杨柳枝，小亭春尽阻归期。头昏目暗无情绪，不比少年离别时。
自阳翟至宁陵与虚已叔诸弟别还曹未久知止復来偶成二十八字
作者：吕本中
朝代：宋

绿徧墙头杨柳枝，小亭春尽阻归期。
头昏目暗无情绪，不比少年离别时。
舍东旧有花数百株自去岁大雨道路阻绝不復可寻感叹成诗
作者：吕本中
朝代：宋
体裁：七言绝句

无数新花替旧丛，兔葵高卧占春风。向来桃李成蹊处，今在陂塘渺莽中。
舟行次灵璧二首
作者：吕本中
朝代：宋

往来湖海一扁舟，汴水多情日自流。已去淮山三百里，主人无念客无忧。小市荒桥贯浊河，故人虽在懒谁何。只因远地经过少，更觉新年坐卧多。
舟行次灵璧二首·其一
作者：吕本中
朝代：宋
体裁：七言绝句

往来湖海一扁舟，汴水多情日自流。已去淮山三百里，主人无念客无忧。
舟行次灵璧二首·其二
作者：吕本中
朝代：宋
体裁：七言绝句

小市荒桥贯浊河，故人虽在懒谁何。只因远地经过少，更觉新年坐卧多。
舟行至桐庐
作者：吕本中
朝代：宋

乘舟待潮发，一日到桐庐。物色寒初甚，溪山画不如。往来真是梦，亲旧不须书。犹胜鸱夷在，时容托后车。
舟行至桐庐
作者：吕本中
朝代：宋

乘舟待潮发，一日到桐庐。
物色寒初甚，溪山画不如。
往来真是梦，亲旧不须书。
犹胜鸱夷在，时容託后车。
苦阴
作者：吕本中
朝代：宋
体裁：五言律诗

破腊冬仍在，逢正阴更频。寒流未解冻，雪意欲妨春。畏病还疏酒，逃寒懒见人。郊东小桃李，还是一番新。
苦雨
作者：吕本中
朝代：宋

雨添东涧连西涧，云断前山起后山。野水到门人去尽，昏烟迷树鸟飞还。江天日月浑无色，客路风埃只强颜。舞石至今随燕乳，裁诗不复哭龙悭。
苦雨
作者：吕本中
朝代：宋

雨添东涧连西涧，云断前山起后山。
野水到门人去尽，昏烟迷树鸟飞还。
江天日月浑无色，客路风埃只强颜。
舞石至今随燕乳，裁诗不復哭龙悭。
范伯言药隐
作者：吕本中
朝代：宋

烈士故徇名，中民但荣官。
宁知陋巷士，坚坐有余欢。
出从圣师游，归坐守一箪。
出门视天壤，密迩心自寛。
范侯懒仕宦，决意归西山。
西山有药隐，此地可盘桓。
誓将从古人，上追孔与颜。
有田可以耕，有屋可以安。
宁能伴儿曹，日夜不得闲。
我亦倦游者，世味更百难。
梦寐想君家，父子兄弟间。
便当卜隣居，一生长往还。
相依得情话，出语清肺肝。
后生有郢质，更为斵其漫。
君行问安否，此盟当未寒。
范伯言药隐
作者：吕本中
朝代：宋

烈士故徇名，中民但荣官。宁知陋巷士，坚坐有馀欢。出从圣师游，归坐守一箪。出门视天壤，密迩心自宽。范侯懒仕宦，决意归西山。西山有药隐，此地可盘桓。誓将从古人，上追孔与颜。有田可以耕，有屋可以安。宁能伴儿曹，日夜不得闲。我亦倦游者，世味更百难。梦寐想君家，父子兄弟间。便当卜邻居，一生长往还。相依得情话，出语清肺肝。后生有郢质，更为斲其漫。君行问安否，此盟当未寒。
范县丞惠双鷄
作者：吕本中
朝代：宋

羸病不能除肉味，每逢斋钵愧余生。
双鷄未可为公饍，留与山僧报五更。
范县丞惠双鸡
作者：吕本中
朝代：宋

羸病不能除肉味，每逢斋钵愧馀生。双鸡未可为公膳，留与山僧报五更。
荔子
作者：吕本中
朝代：宋

南征未厌苦关山，荔子今年已厌餐。时有野僧来献供，每烦佳士约同槃。门前炎暑三伏旱，坐上冰霜六月寒。他日一尊须念此，中州传买半梨乾。
荔子
作者：吕本中
朝代：宋

南征未厌苦关山，荔子今年已厌餐。
时有野僧来献供，每烦佳士约同槃。
门前炎暑三伏旱，坐上冰霜六月寒。
他日一尊须念此，中州传买半棃干。
荷珠
作者：吕本中
朝代：宋

谁倩亭亭着意擎，风中零乱月中明。浑无定处光偏润，正值圆时影最清。曲槛落江攲一串，横塘点碧梦三更。绝怜荡漾波心里，添得连宵细雨声。
荷珠
作者：吕本中
朝代：宋

谁倩亭亭着意擎，风中零乱月中明。
浑无定处光偏润，正值圆时影最清。
曲槛落江欹一串，横塘点碧梦三更。
绝怜荡漾波心裏，添得连宵细雨声。
菩萨蛮
作者：吕本中
朝代：宋

客愁不到西池路。残春又逐花飞去。今日傍池行。新荷昨夜生。故人千虑绕。不道书来少。去住隔关河。长亭风雨多。高楼只在斜阳里。春风淡荡人声喜。携客不嫌频。使君如酒醇。花光人不会。月色须君醉。月色与花光。共成今夜长。登楼一望南山雪。使君风味如新月。月向雪前明。主人今夜情。平生相与意。老病犹堪记。对酒为君欢。酒杯嫌未宽。
菩萨蛮·客愁不到西池路
作者：吕本中
朝代：宋
体裁：词

客愁不到西池路。残春又逐花飞去。今日傍池行。新荷昨夜生。故人千虑绕。不道书来少。去住隔关河。长亭风雨多。
菩萨蛮·登楼一望南山雪
作者：吕本中
朝代：宋
体裁：词

登楼一望南山雪。使君风味如新月。月向雪前明。主人今夜情。平生相与意。老病犹堪记。对酒为君欢。酒杯嫌未宽。
菩萨蛮·高楼只在斜阳里
作者：吕本中
朝代：宋
体裁：词

高楼只在斜阳里。春风淡荡人声喜。携客不嫌频。使君如酒醇。花光人不会。月色须君醉。月色与花光。共成今夜长。
董村归路马上口占
作者：吕本中
朝代：宋
体裁：七言绝句

水声高下竹回环，薄酒无功不耐寒。白塔忽从林外出，青山常在马头看。
蔬食三首
作者：吕本中
朝代：宋

杀物以活己，肉食固多惭。况无一事勤，敢于滋味贪。今晨病少间，调羹有酸咸。居然饱笋蕨，自足慰清馋。磨刀向猪羊，渠有千种苦。厨人尽心力，博汝一笑许。此道在忠恕，观彼更观汝。圣人虽未言，宁可自莽卤。夫子钓不纲，于理已不隐。浮屠断食肉，此语说始尽。人生惯便习，奉法乃不谨。要当守淡薄，万事可坚忍。
蔬食三首·其一
作者：吕本中
朝代：宋

杀物以活己，肉食固多惭。
况无一事勤，敢于滋味贪。
今晨病少间，调羮有酸咸。
居然饱笋蕨，自足慰清馋。
蔬食三首·其一
作者：吕本中
朝代：宋

杀物以活己，肉食固多惭。况无一事勤，敢于滋味贪。今晨病少间，调羹有酸咸。居然饱笋蕨，自足慰清馋。
蔬食三首·其三
作者：吕本中
朝代：宋
体裁：古风

夫子钓不纲，于理已不隐。浮屠断食肉，此语说始尽。人生惯便习，奉法乃不谨。要当守淡薄，万事可坚忍。
蔬食三首·其二
作者：吕本中
朝代：宋
体裁：古风

磨刀向猪羊，渠有千种苦。厨人尽心力，博汝一笑许。此道在忠恕，观彼更观汝。圣人虽未言，宁可自莽卤。
虞美人
作者：吕本中
朝代：宋

平生臭味如君少。自是君难老。似侬憔悴更谁知。只道心情不似、少年时。
春风也到江南路。小槛花深处。对人不是忆姚黄。实是旧时风味、老难忘。
虞美人
作者：吕本中
朝代：宋

梅花自是于春懒。不是春来晚。看伊开在众花前。便道与春无分、结因缘。风前月下频相就。笑我如伊瘦。几回冲雨过疏篱。已见一番青子、缀残枝。平生臭味如君少。自是君难老。似侬憔悴更谁知。只道心情、不似少年时。春风也到江南路。小槛花深处。对人不是忆姚黄。实是旧时风味、老难忘。
虞美人·平生臭味如君少
作者：吕本中
朝代：宋
体裁：词

平生臭味如君少。自是君难老。似侬憔悴更谁知。只道心情、不似少年时。春风也到江南路。小槛花深处。对人不是忆姚黄。实是旧时风味、老难忘。
虞美人·梅花自是于春懒
作者：吕本中
朝代：宋
体裁：词

梅花自是于春懒。不是春来晚。看伊开在众花前。便道与春无分、结因缘。风前月下频相就。笑我如伊瘦。几回冲雨过疏篱。已见一番青子、缀残枝。
蛇
作者：吕本中
朝代：宋

山云楼起风旋磨，百毒乘阴出相贺。
中庭夜夜蛇作堆，草堂病夫愁欲破。
时须兵子设符呪，更遣貍奴旁坐卧。
虽非当道白帝子，恐是多年老书佐。
蛟龙变化未可量，草莽连岗足逋播。
农夫催租正苦辛，莫向零陵作奇货。
蛇
作者：吕本中
朝代：宋

山云楼起风旋磨，百毒乘阴出相贺。中庭夜夜蛇作堆，草堂病夫愁欲破。时须兵子设符咒，更遣狸奴旁坐卧。虽非当道白帝子，恐是多年老书佐。蛟龙变化未可量，草莽连岗足逋播。农夫催租正苦辛，莫向零陵作奇货。
蝶恋花（春词）
作者：吕本中
朝代：宋
体裁：词

巧语娇莺春未暮。杨柳风流，恰过池塘雨。芳草满庭花满树。无情胡蝶飞来去。睡起小奁香一缕。玉篆回纹，等个人分付。桃叶不言人不语。眉尖一点君知否。
行至醴陵寄故人
作者：吕本中
朝代：宋

浅溪沙碛寒，月白树影疏。我行天一角，所至尚踌躇。偶逢胜绝地，不异嵩颍居。临流遂忘归，默坐数游鱼。宁知胡马闹，江县已丘墟。故人亦未来，一旬三寄书。不必问浅深，但当膏子车。新霜随北风，惨惨度重湖。相寻近五岭，慎勿厌长途。
行至醴陵寄故人
作者：吕本中
朝代：宋

浅溪沙碛寒，月白树影疏。
我行天一角，所至尚踌躇。
偶逢胜绝地，不异嵩颍居。
临流遂忘归，黙坐数游鱼。
宁知胡马闹，江县已丘墟。
故人亦未来，一旬三寄书。
不必问浅深，但当膏子车。
新霜随北风，惨惨度重湖。
相寻近五岭，慎勿厌长途。
衡州逢解子中别后奉寄
作者：吕本中
朝代：宋
体裁：古风

我来筠水阳，君亦发章贡。相逢潇湘门，及此兵未动。卧闻羽书驰，起已行者众。匆匆不及款，尚辱苦语送。慨然念平生，相从已如梦。交游半生死，所至多罅缝。我衰学不入，君亦老未用。熟知一世中，有此九鼎重。子贱则君子，闵子言必中。师门未遽绝，斯文实天奉。别离又几日，坐想发孤讽。衡州逼南岳，湘水寒不冻。颇传江西扰，盗贼已放纵。往从田苏游，此乐不得共。
衢州路中
作者：吕本中
朝代：宋
体裁：五言绝句

今日衢州路，师奴不共行。阿童浑似汝，只是太粗生。
西归舟中怀通泰诸君
作者：吕本中
朝代：宋

一双一只路傍堠，乍有乍无天际星。乱叶入船侵破衲，疾风吹水拥枯萍。山林何谢难方驾，诗语曹刘可乞灵。酒碗茶瓯俱不厌，为公醉倒为公醒。
西归舟中怀通泰诸君
作者：吕本中
朝代：宋

一双一隻路傍堠，乍有乍无天际星。
乱叶入船侵破衲，疾风吹水拥枯萍。
山林何谢难方驾，诗语曹刘可乞灵。
酒碗茶瓯俱不厌，为公醉倒为公醒。
西施舌
作者：吕本中
朝代：宋

海上凡鱼不识名，百千生命一杯羮。
无端更号西施舌，重与儿曹起妄情。
西施舌
作者：吕本中
朝代：宋

海上凡鱼不识名，百千生命一杯羹。无端更号西施舌，重与儿曹起妄情。
西楼
作者：吕本中
朝代：宋
体裁：七言绝句

小院无人日自长，隔帘时有芰荷香。客游未作安居计，更借西楼一夜凉。
西江月
作者：吕本中
朝代：宋

渺渺风吹月上，濛濛雾挟霜回。百年心事老相催。人在夕阳落外。有梦常嫌去远，无书可恨来迟。一杯浊酒两篇诗。小槛黄花共醉。酒罢悠扬醉兴。茶烹唤起醒魂。却嫌仙剂点甘辛。冲破龙团气韵。金鼎清泉乍泻，香沈微惜芳熏。玉人歌断恨轻分。欢意厌厌未尽。
西江月·其一
作者：吕本中
朝代：宋
体裁：词

渺渺风吹月上，濛濛雾挟霜回。百年心事老相催。人在夕阳落外。有梦常嫌去远，无书可恨来迟。一杯浊酒两篇诗。小槛黄花共醉。
西江月·其二
作者：吕本中
朝代：宋
体裁：词

酒罢悠扬醉兴。茶烹唤起醒魂。却嫌仙剂点甘辛。冲破龙团气韵。金鼎清泉乍泻，香沉微惜芳薰。玉人歌断恨轻分。欢意厌厌未尽。
西江月·渺渺风吹月上
作者：吕本中
朝代：宋

渺渺风吹月上，蒙蒙雾挟霜回。
百年心事老相催。
人在夕阳落外。
有梦常嫌去远，无书可恨来迟。
一杯浊酒两篇诗。
小槛黄花共醉。
西江月·酒罢悠扬醉兴
作者：吕本中
朝代：宋
体裁：词

酒罢悠扬醉兴。茶烹唤起醒魂。却嫌仙剂点甘辛。冲破龙团气韵。金鼎清泉乍泻，香沈微惜芳熏。玉人歌断恨轻分。欢意厌厌未尽。
西江月·酒罢悠扬醉兴
作者：吕本中
朝代：宋

酒罢悠扬醉兴，茶烹唤起醒魂。却嫌仙剂点甘辛。冲破龙团气韵。
金鼎清泉乍泻，香沈微惜芳薰。玉人歌断恨轻分。欢意厌厌未尽。
见信民旧书有感
作者：吕本中
朝代：宋
体裁：七言绝句

蜗涏狼籍阁残书，仿佛黄公旧酒垆。试问东山谢安石，不知能似此人无。
观宁子仪所蓄维摩寒山拾得唐画歌
作者：吕本中
朝代：宋
体裁：古风

君不见寒山子，垢面蓬头何所似。戏拈拄杖唤拾公，似是同游国清寺。又不见维摩老，结习已空无可道。床头谁是散花人，堕地纷纷不须扫。呜呼妙处虽在不得言，尚有丹青传百年。请公着眼落笔前，令我琢句逃幽禅。异时净社看白莲，莫忘只今香火缘。
观宁子仪朝奉山堂诸石三绝
作者：吕本中
朝代：宋

个中真味久难忘，但觉人间万事忙。今日为公留不得，剩分诗思入山堂。向人怀抱终何有，过眼峥嵘得暂醒。更唤秦髯与湔祓，为公题作小南屏。知公心似山堂石，误落人间几案间。今日风光已相负，看朱成碧未能还。
观宁子仪朝奉山堂诸石三绝·其一
作者：吕本中
朝代：宋

个中真味久难忘，但觉人间万事忙。今日为公留不得，剩分诗思入山堂。
观宁子仪朝奉山堂诸石三绝·其一
作者：吕本中
朝代：宋

箇中真味久难忘，但觉人间万事忙。
今日为公留不得，剩分诗思入山堂。
观宁子仪朝奉山堂诸石三绝·其三
作者：吕本中
朝代：宋

知公心似山堂石，悮落人间几案间。
今日风光已相负，看朱成碧未能还。
观宁子仪朝奉山堂诸石三绝·其三
作者：吕本中
朝代：宋

知公心似山堂石，误落人间几案间。今日风光已相负，看朱成碧未能还。
观宁子仪朝奉山堂诸石三绝·其二
作者：吕本中
朝代：宋
体裁：七言绝句

向人怀抱终何有，过眼峥嵘得暂醒。更唤秦髯与湔祓，为公题作小南屏。
觐竺闺女
作者：吕本中
朝代：宋
体裁：七言绝句

澹妆素抹旧罗衣，雅致天姿觐竺归。始信若耶溪畔女，何须珠翠馆娃妃。
言志
作者：吕本中
朝代：宋

冯驩客传舍，弹铗歌不已。托身孟尝君，惟有一剑耳。何事食无鱼，何事出无舆。先生犹有剑，至我剑亦无。一来曹南郡，优游聊自娱。春风吹我衣，春草生庭除。小便胞略转，晚发手自梳。仰面送归雁，低头羡游鱼。幸有薄薄酒，浸渍满腹书。安得待天命，吾心亦何如。长铗莫漫弹，何必忆吾庐。
言志
作者：吕本中
朝代：宋

冯驩客传舍，弹铗歌不已。
託身孟尝君，惟有一剑耳。
何事食无鱼，何事出无舆。
先生犹有剑，至我剑亦无。
一来曹南郡，优游聊自娱。
春风吹我衣，春草生庭除。
小便胞略转，晚髮手自梳。
仰面送归雁，低头羡游鱼。
幸有薄薄酒，浸渍满腹书。
安得待天命，吾心亦何如。
长铗莫漫弹，何必忆吾庐。
记夜
作者：吕本中
朝代：宋

残暑熏炙人，安梦不得长。
忽蒙千里风，慰此六尺床。
高梧舞清影，上悬明月光。
初知枕簟穏，未厌尘土忙。
中宵有臭虫，其大如蛣蜣。
排闼触屏帐，怒欲凌空翔。
熟视不得名，但见两翼张。
本草所不载，尔雅所未详。
夏虫盛百族，此物尤猖狂。
东窗不得睡，幸无疾病妨。
惜哉有知物，点汚此微凉。
人生要更事，美恶无不尝。
悉除粪壤念，顿悟服食方。
去为千丈松，凛然衝雪霜。
慎勿学瓜瓠，置身篱落傍。
记夜
作者：吕本中
朝代：宋

残暑薰炙人，安梦不得长。忽蒙千里风，慰此六尺床。高梧舞清影，上悬明月光。初知枕簟稳，未厌尘土忙。中宵有臭虫，其大如蛣蜣。排闼触屏帐，怒欲凌空翔。熟视不得名，但见两翼张。本草所不载，尔雅所未详。夏虫盛百族，此物尤猖狂。东窗不得睡，幸无疾病妨。惜哉有知物，点污此微凉。人生要更事，美恶无不尝。悉除粪壤念，顿悟服食方。去为千丈松，凛然冲雪霜。慎勿学瓜瓠，置身篱落傍。
访张鉴秀才兄弟
作者：吕本中
朝代：宋

眼看霍霍万钱食，便就匆匆五鼎烹。何似张侯五兄弟，闭门相对饱芹羹。
访张鑑秀才兄弟
作者：吕本中
朝代：宋

眼看霍霍万钱食，便就匆匆五鼎烹。
何似张侯五兄弟，闭门相对饱芹羮。
访晁季一
作者：吕本中
朝代：宋

近人鸟雀昆弟语，堆案簿书凫鹜行。是中亦自有佳趣，公但徐之渠自忙。西风忽来凉月晓，枫叶芦花秋意少。劝君多饮莫多谈，截断中流公更参。
访晁季一
作者：吕本中
朝代：宋

近人鸟雀昆弟语，堆案簿书鳬鹜行。
是中亦自有佳趣，公但徐之渠自忙。
西风忽来凉月晓，枫叶芦花秋意少。
劝君多饮莫多谈，截断中流公更参。
访晁进道归
作者：吕本中
朝代：宋
体裁：七言律诗

树阴残雪半成泥，尚想狂花一尺围。小雨似酥黄草尽，澄江如练白鸥飞。未辞酒炙为公费，政恐亲知见面稀。南市津头行艓子，无人识我醉中归。
访秦氏北庄
作者：吕本中
朝代：宋
体裁：五言律诗

午日城西路，篮舆疑旧寻。稻田疏野水，草径接秋阴。饭忆分盘玉，书藏遗子金。不须千里目，枉费百年心。
试院中作
作者：吕本中
朝代：宋
体裁：七言律诗

职事侵人畏作官，略偷身去不能还。树移午影重帘静，门闭春风十日闲。尚有文书遮病目，却无尘土犯衰颜。故人何处蓬笼底，看尽江南江北山。
试院中作二首
作者：吕本中
朝代：宋

客梦断复续，角声寒更长。疏篱拥残月，老木犯新霜。斗絷身何恨，驰驱汝自忙。稍知诗有味，复恐道相妨。诸生未下笔，客子且安眠。老觉文章退，官忧簿领缠。短檠仍有味，高枕自无缘。但愿无他苦，今年如去年。
试院中作二首·其一
作者：吕本中
朝代：宋

客梦断复续，角声寒更长。疏篱拥残月，老木犯新霜。斗絷身何恨，驰驱汝自忙。稍知诗有味，复恐道相妨。
试院中作二首·其一
作者：吕本中
朝代：宋

客梦断復续，角声寒更长。
疏篱拥残月，老木犯新霜。
閗絷身何恨，驰驱汝自忙。
稍知诗有味，復恐道相妨。
试院中作二首·其二
作者：吕本中
朝代：宋

诸生未下笔，客子且安眠。
老觉文章退，官忧簿领纒。
短檠仍有味，高枕自无缘。
但愿无他苦，今年如去年。
试院中作二首·其二
作者：吕本中
朝代：宋

诸生未下笔，客子且安眠。老觉文章退，官忧簿领缠。短檠仍有味，高枕自无缘。但愿无他苦，今年如去年。
试院中呈工曹惠子泽教授张彦实
作者：吕本中
朝代：宋

十日虚房罢送迎，不知新雁已南征。忍穷有味知诗进，处事无心觉累轻。残叶入帘收薄暑，破窗留月漏微明。知公坐稳无他念，识我阶前拄杖声。
试院中呈工曹惠子泽教授张彦实
作者：吕本中
朝代：宋

十日虚房罢送迎，不知新雁已南征。
忍穷有味知诗进，处事无心觉累轻。
残叶入帘收薄暑，破窗留月漏微明。
知公坐穏无他念，识我阶前拄杖声。
试院中呈诸同官
作者：吕本中
朝代：宋
体裁：七言律诗

老眼文书便一窗，短檠风味竹方床。洛阳甲子清明近，海内交游道里长。渐欲着身舡尾上，不能寻汝马蹄旁。慢红夭绿无多事，紫蝶黄蜂各自忙。
试院中呈诸同官
作者：吕本中
朝代：宋

老眼文书便一窗，短檠风味竹方床。洛阳甲子清明近，海内交游道里长。渐欲着身船尾上，不能寻汝马蹄旁。慢红夭绿无多事，紫蝶黄蜂各自忙。
试院夜坐
作者：吕本中
朝代：宋

急雨翻灯夜不眠，小床攲侧似乘船。平生万事不如意，病后一身私自怜。海中神仙渺茫里，方外酒徒憔悴边。本自无心觅馀地，问公何苦爱逃禅。
试院夜坐
作者：吕本中
朝代：宋

急雨翻灯夜不眠，小床欹侧似乘船。
平生万事不如意，病后一身私自怜。
海中神仙渺茫裏，方外酒徒憔悴边。
本自无心觅余地，问公何苦爱逃禅。
试院锁宿数日未出
作者：吕本中
朝代：宋

一闭几十日，春风能几时。
悮寻高士传，虚负老人期。
酒或知愁处，人应笑我痴。
衰颜已无绪，仍对折残枝。
试院锁宿数日未出
作者：吕本中
朝代：宋

一闭几十日，春风能几时。误寻高士传，虚负老人期。酒或知愁处，人应笑我痴。衰颜已无绪，仍对折残枝。
读东坡诗
作者：吕本中
朝代：宋

命代风骚第一功，斯文到底为谁雄。
太山北斗攀韩愈，琨玉秋霜敌孔融。
不见陆机归洛下，只闻张翰过江东。
广陵雅操无人继，六十余年一梦中。
读东坡诗
作者：吕本中
朝代：宋

命代风骚第一功，斯文到底为谁雄。太山北斗攀韩愈，琨玉秋霜敌孔融。不见陆机归洛下，只闻张翰过江东。广陵雅操无人继，六十馀年一梦中。
读书
作者：吕本中
朝代：宋

老去有余业，读书空作劳。
时闻夜虫响，每伴午鸡号。
久静能忘病，因行当出遨。
胡为良自苦，膏火自煎熬。
读书
作者：吕本中
朝代：宋

老去有余业，读书空作劳。
时闻夜虫响，每伴午鸡号。
久静能忘病，因行得出遨。
胡为良自苦，膏火自煎熬。
读书
作者：吕本中
朝代：宋

老去有馀业，读书空作劳。时闻夜虫响，每伴午鸡号。久静能忘病，因行得出遨。胡为良自苦，膏火自煎熬。
读亡弟由义旧诗有感
作者：吕本中
朝代：宋

平昔乌衣游，盛事寄青史。后生见头角，唯子与夫子。奈何阻中涂，去我适蒿里。三年莫春日，西郊漫桃李。才难圣所叹，反是俗眼眯。坐看玉壶冰，终污青蝇矢。衔愤已成疾，伤谗空忍死。雪涕别时言，历历犹在耳。呜呼骨肉亲，遗恨有如此。吾生复亡聊，念尔中夜起。读君离别篇，沈吟泪如水。
读亡弟由义旧诗有感
作者：吕本中
朝代：宋

平昔乌衣游，盛事寄青史。
后生见头角，唯子与夫子。
奈何阻中涂，去我适蒿里。
三年莫春日，西郊漫桃李。
才难圣所嘆，反是俗眼瞇。
坐看玉壶冰，终污青蝇矢。
衔愤已成疾，伤谗空忍死。
雪涕别时言，历历犹在耳。
呜呼骨肉亲，遗恨有如此。
吾生復亡聊，念尔中夜起。
读君离别篇，沈吟泪如水。
读史
作者：吕本中
朝代：宋
体裁：古风

陈寿谓诸葛，将略非所长。私恨写青史，千古何茫茫。谤议终自破，公论不可当。是非倘可定，青蝇果何伤。
读司马公集解大玄
作者：吕本中
朝代：宋

京城半年围，道路三月病。轻舟过江来，所向复未定。客房夜凉冷，气体亦粗胜。月穿窗罅白，风入桐叶劲。挑灯读太玄，爱此顷刻静。物数极三甲，此理本天命。首赞则分行，故未及世应。古历汉则亡，易实更三圣。哀哉杨子云，上与数子竞。虽云耗心力，固自有捷径。后来司马公，独敛众说盛。锱铢判讹谬，一宗蒙是正。读玄则知易，此实公所證。如何少年子，便欲献讥评。我老未知学，读此知不称。掩卷坐搔首，一洗肝肺净。明朝寻故人，此语殊未竟。
读司马公集解大玄
作者：吕本中
朝代：宋

京城半年围，道路三月病。
轻舟过江来，所向復未定。
客房夜凉冷，气体亦粗胜。
月穿窗罅白，风入桐叶劲。
挑灯读太玄，爱此顷刻静。
物数极三甲，此理本天命。
首赞则分行，故未及世应。
古历汉则亡，易实更三圣。
哀哉杨子云，上与数子竞。
虽云耗心力，固自有捷径。
后来司马公，独敛众说盛。
锱铢判讹谬，一宗蒙是正。
读玄则知易，此实公所证。
如何少年子，便欲献讥评。
我老未知学，读此知不称。
掩卷坐搔首，一洗肝肺净。
明朝寻故人，此语殊未竟。
读太真外传
作者：吕本中
朝代：宋

上尽马嵬路，东风吹旧京。乾坤已新主，草木自秋声。锦袜千年恨，皇舆万里程。宁知挽船士，亦有别离情。
读太真外传
作者：吕本中
朝代：宋

上尽马嵬路，东风吹旧京。
干坤已新主，草木自秋声。
锦袜千年恨，皇舆万里程。
宁知挽船士，亦有别离情。
读旧诗有感
作者：吕本中
朝代：宋

但闻微雨响梧桐，不悟高楼尽日风。
团扇向人仍有意，短檠于汝渐无功。
悮游兀者形骸外，恐堕渊源云雾中。
剩搅饥肠供好句，为君常占一生穷。
读旧诗有感
作者：吕本中
朝代：宋

但闻微雨响梧桐，不悟高楼尽日风。团扇向人仍有意，短檠于汝渐无功。误游兀者形骸外，恐堕渊源云雾中。剩搅饥肠供好句，为君常占一生穷。
读易
作者：吕本中
朝代：宋

春温疮疥繁，衣敝虮虱细。颓然坐南轩，读易初有味。初看象数殊，忽此爻彖异。纷纷者众说，行各半途滞。大言累千百，杂说记一二。坐令天人分，复以小大计。或强出枝叶，或自起旒赘。孰能言语表，能使意独至。空中本无华，眼病因有翳。沈思忽有得，是则入精义。吾生晚闻道，岁月今少憩。遗经日在眼，似足了一世。临流濯垢衣，尚勿惜馀弃。
读易
作者：吕本中
朝代：宋

春温疮疥繁，衣敝虮蝨细。
颓然坐南轩，读易初有味。
初看象数殊，忽此爻彖异。
纷纷者众说，行各半途滞。
大言累千百，杂说记一二。
坐令天人分，復以小大计。
或强出枝叶，或自起旒赘。
孰能言语表，能使意独至。
空中本无华，眼病因有翳。
沈思忽有得，是则入精义。
吾生晚闻道，岁月今少憩。
遗经日在眼，似足了一世。
临流濯垢衣，尚勿惜余弃。
读易
作者：吕本中
朝代：宋
体裁：七言绝句

江北江南公不归，人言公懒笑公痴。闭门端坐读周易，直过新春围闭时。
读秦碑
作者：吕本中
朝代：宋

秦人跨九州，欲以传万世。
立石名山傍，往往章得意。
至今见遗刻，字体甚雄异。
壮哉苍藓文，未改回屈势。
风雨所侵蚀，中有千丈气。
严如虬龙蟠，深若铁石利。
余威到山鬼，谨守敢失坠。
汉魏能书人，亦岂可睥睨。
未能识藩篱，何止趁姿媚。
初无一日雅，但有三舍避。
文章又奇古，迁雄盖苗裔。
观其所称述，肯为尊者讳。
巧言未大失，末乃为俗累。
呜呼结绳前，此又谁与记。
君臣共无为，垂拱天下治。
春秋纪日月，大易垂彖繋。
嬴氏厌休息，动以衡石计。
斯翁变古文，程邈分篆隶。
自此更滋蔓，日以趋简易。
驰驱千百年，漫有纸笔费。
谁能罢烦文，尽扫诸天外。
此书虽见存，或以少为贵。
持此槁木枝，我亦无甚愧。
读秦碑
作者：吕本中
朝代：宋
体裁：古风

秦人跨九州，欲以传万世。立石名山傍，往往章得意。至今见遗刻，字体甚雄异。壮哉苍藓文，未改回屈势。风雨所侵蚀，中有千丈气。严如虬龙蟠，深若铁石利。馀威到山鬼，谨守敢失坠。汉魏能书人，亦岂可睥睨。未能识藩篱，何止趁姿媚。初无一日雅，但有三舍避。文章又奇古，迁雄盖苗裔。观其所称述，肯为尊者讳。巧言未大失，末乃为俗累。呜呼结绳前，此又谁与记。君臣共无为，垂拱天下治。春秋纪日月，大易垂彖系。嬴氏厌休息，动以衡石计。斯翁变古文，程邈分篆隶。自此更滋蔓，日以趋简易。驰驱千百年，漫有纸笔费。谁能罢烦文，尽扫诸天外。此书虽见存，或以少为贵。持此槁木枝，我亦无甚愧。
读秦碑
作者：吕本中
朝代：宋

秦人跨九州，欲以传万世。立石名山傍，往往章得意。至今见遗刻，字体甚雄异。壮哉苍藓文，未改回屈势。风雨所侵蚀，中有千丈气。严如虬龙蟠，深若铁石利。馀威到山鬼，谨守敢失坠。汉魏能书人，亦岂可睥睨。未能识藩篱，何止趁姿媚。初无一日雅，但有三舍避。文章又奇古，迁雄盖苗裔。观其所称述，肯为尊者讳。巧言未大失，末乃为俗累。呜呼结绳前，此又谁与记。君臣共无为，垂拱天下治。春秋纪日月，大易垂彖繫。嬴氏厌休息，动以衡石计。斯翁变古文，程邈分篆隶。自此更滋蔓，日以趋简易。驰驱千百年，漫有纸笔费。谁能罢烦文，尽扫诸天外。此书虽见存，或以少为贵。持此槁木枝，我亦无甚愧。
读陶元亮传
作者：吕本中
朝代：宋

我爱陶彭泽，解言归去来。醉眠犹遣客，却使世人猜。我爱陶彭泽，不求弦上声。琴中如有趣，曾遣几人听。
读陶元亮传·其一
作者：吕本中
朝代：宋
体裁：五言绝句

我爱陶彭泽，解言归去来。醉眠犹遣客，却使世人猜。
读陶元亮传·其二
作者：吕本中
朝代：宋
体裁：五言绝句

我爱陶彭泽，不求弦上声。琴中如有趣，曾遣几人听。
谒陶朱公庙
作者：吕本中
朝代：宋

悠悠千载五湖心，古庙无人锁绿阴。为问功成肥遁后，不知何术累千金。
谒陶朱公庙
作者：吕本中
朝代：宋

悠悠千载五湖心，古庙无人锁绿阴。
为问功成肥遯后，不知何术累千金。
谒雍道士
作者：吕本中
朝代：宋

纷纷乾没混泥沙，暂遣尘言挂齿牙。妙画已归三语掾，壮游空记五侯家。古坛背日藏芳草，小树留春放晚花。能共山翁同活计，隔林分听一池蛙。
谒雍道士
作者：吕本中
朝代：宋

纷纷干没混泥沙，暂遣尘言挂齿牙。
妙画已归三语掾，壮游空记五侯家。
古坛背日藏芳草，小树留春放晚花。
能共山翁同活计，隔林分听一池蛙。
谒韩文公庙阳山
作者：吕本中
朝代：宋

雄文峙华嵩，高词灿星斗。孝思古人齐，名出当时右。少小怀经纶，志气颇自负。束带入柏台，极力排奸丑。谗言如青蝇，正立无所苟。贬官宰阳山，万里困奔走。松竹罗县斋，黄卷不离手。地偏难蛮风，吏民归化诱。至今数百年，流俗独淳厚。山川发清奇，与公俱不朽。我来拜遗像，肴蔬荐芳酒。指石哦公诗，一洗胸中垢。
谒韩文公庙阳山
作者：吕本中
朝代：宋

雄文峙华嵩，高词灿星斗。
孝思古人齐，名出当时右。
少小怀经纶，志气颇自负。
束带入柏台，极力排姦丑。
谗言如青蝇，正立无所苟。
贬官宰阳山，万里困奔走。
松竹罗县斋，黄卷不离手。
地偏难蛮风，吏民归化诱。
至今数百年，流俗独淳厚。
山川发清奇，与公俱不朽。
我来拜遗像，肴蔬荐芳酒。
指石哦公诗，一洗胸中垢。
谢人惠陈家紫
作者：吕本中
朝代：宋
体裁：七言绝句

烦君惠我陈家紫，万里漂流合得尝。莫道闻名不相识，旧随笾实到吾乡。
谢人送牡丹
作者：吕本中
朝代：宋
体裁：七言绝句

晚风初染嫩鹅黄，小雨仍添百和香。折与病夫元不称，玉瓶留待冶游郎。
谢人送琼花白沙人谓琼花为无双花戏成两绝
作者：吕本中
朝代：宋

凝尘欲满读书窗，忽有琼花对小缸。更喜风流好名字，百金一朵号无双。断肠风味久难寻，尚有名花寄此心。折尽长枝已春晚，只宜凉月不宜阴。
谢人送琼花白沙人谓琼花为无双花戏成两绝·其一
作者：吕本中
朝代：宋
体裁：七言绝句

凝尘欲满读书窗，忽有琼花对小缸。更喜风流好名字，百金一朵号无双。
谢人送琼花白沙人谓琼花为无双花戏成两绝·其二
作者：吕本中
朝代：宋
体裁：七言绝句

断肠风味久难寻，尚有名花寄此心。折尽长枝已春晚，只宜凉月不宜阴。
谢人送诗
作者：吕本中
朝代：宋
体裁：古风

坚坐少愉乐，欲行还滞淫。时蒙七字句，可慰十年心。岁晚日晷短，天寒霜雪侵。主人不厌客，敢辞酒杯深。
谢人送酒
作者：吕本中
朝代：宋
体裁：古风

他乡逢故人，已觉意气盛。得君双榼酒，起我终日病。清如两龚洁，气出徐邈圣。乃知无功乡，欲往有捷径。一杯我已足，不必待历聘。扁舟下东阳，此计或未定。尚欲寻旧盟，短拙恐未称。先生肯降临，时扫一室净。
谢任伯夫人挽诗
作者：吕本中
朝代：宋

幽兰在深山，无人终自芳。
岂伊桃李颜，取媚少年肠。
高氏有潜德，奕世被辉光。
自其父祖来，低首不肯昂。
夫人生既贤，岂止秀闺房。
出身事夫子，和鸣更锵锵。
笙镛列两序，圭币罗中堂。
云何去日远，遂弃凌风翔。
伋也奉慈训，将见久必昌。
瞻彼汝南路，松柏泣新霜。
凄然马鬛封，千岁终不亡。
谢任伯夫人挽诗
作者：吕本中
朝代：宋

幽兰在深山，无人终自芳。岂伊桃李颜，取媚少年肠。高氏有潜德，奕世被辉光。自其父祖来，低首不肯昂。夫人生既贤，岂止秀闺房。出身事夫子，和鸣更锵锵。笙镛列两序，圭币罗中堂。云何去日远，遂弃凌风翔。伋也奉慈训，将见久必昌。瞻彼汝南路，松柏泣新霜。凄然马鬣封，千岁终不亡。
谢周侍郎送木瓜
作者：吕本中
朝代：宋

染以猩猩血，缘以刺绣文。天生此硕果，似是百果君。杯槃快先睹，便足张吾军。雅宜椽烛照，正合侑金尊。环橙与大柑，其从盖如云。我病日已衰，故人时见存。晨兴有奇事，此果蒙光分。开缄见珍异，坐使童仆奔。把玩不去手，举室生清芬。所恨茅屋底，著此大不伦。琼琚永不报，拙句聊相闻。
谢周侍郎送木瓜
作者：吕本中
朝代：宋

染以猩猩血，缘以刺绣文。
天生此硕果，似是百果君。
杯槃快先覩，便足张吾军。
雅宜椽烛照，正合侑金尊。
环橙与大柑，其从盖如云。
我病日已衰，故人时见存。
晨兴有奇事，此果蒙光分。
开缄见珍异，坐使童仆奔。
把玩不去手，举室生清芬。
所恨茅屋底，着此大不伦。
琼琚永不报，拙句聊相闻。
谢宇文漳州送茶
作者：吕本中
朝代：宋

暑气侵人病逾剧，虚堂坐调出入息。漳州太守送茶来，王圭小凤俱无敌。太守怜我病无语，故遣此茶相劳苦。千金一饼君未许，百金一盏如泼乳。其它斗芽未足数，下视纷纷等尘土。病夫未饮病先愈，坐觉爽气生肺腑。城中车马闹如雨，更有乐善如君否。
谢宇文漳州送茶
作者：吕本中
朝代：宋

暑气侵人病逾剧，虚堂坐调出入息。
漳州太守送茶来，王圭小凤俱无敌。
太守怜我病无语，故遣此茶相劳苦。
千金一饼君未许，百金一盏如泼乳。
其它鬬芽未足数，下视纷纷等尘土。
病夫未饮病先愈，坐觉爽气生肺腑。
城中车马闹如雨，更有乐善如君否。
谢幽岩长老送荔枝二首
作者：吕本中
朝代：宋

年来疾病日衰颓，咫尺闽山懒便回。不是幽岩老尊宿，更无人寄荔枝来。荔子焦乾久未尝，今年霜下始闻香。幽岩阔略庵前事，容得先生为口忙。
谢幽岩长老送荔枝二首·其一
作者：吕本中
朝代：宋
体裁：七言绝句

年来疾病日衰颓，咫尺闽山懒便回。不是幽岩老尊宿，更无人寄荔枝来。
谢幽岩长老送荔枝二首·其二
作者：吕本中
朝代：宋

荔子焦乾久未尝，今年霜下始闻香。幽岩阔略庵前事，容得先生为口忙。
谢幽岩长老送荔枝二首·其二
作者：吕本中
朝代：宋

荔子焦干久未尝，今年霜下始闻香。
幽岩阔略庵前事，容得先生为口忙。
谢新酒螃蟹
作者：吕本中
朝代：宋
体裁：七言绝句

提壶满送小槽春，尖团未霜亦可人。略借毕郎左右手，为公一洗庾公尘。
谢方倅惠炭
作者：吕本中
朝代：宋

寒压新春雪不融，布衾如銕坐衰翁。
烦君又送南山炭，更放残炉一夜红。
谢方倅惠炭
作者：吕本中
朝代：宋

寒压新春雪不融，布衾如铁坐衰翁。烦君又送南山炭，更放残炉一夜红。
谢无逸秦处度诸人皆许省试后见访冬夜有怀作此诗寄之
作者：吕本中
朝代：宋

八年去东都，触事无一好。沈绵淹岁时，忧虞满怀抱。欲归故里闾，稀复旧耆老。悠悠岁欲尽，忽忽身向老。小堂佳有馀，所恨来不早。饥虫语夜霜，疏星乱衰草。支撑坏壁高，侧转寒木小。诗书久弃置，词林迹如扫。佳人何时来，路远音信少。庭前冬开花，扶杖起千绕。春风回马首，清尊待君倒。先期留酒钱，仍须具梨枣。
谢无逸秦处度诸人皆许省试后见访冬夜有怀作此诗寄之
作者：吕本中
朝代：宋

八年去东都，触事无一好。
沈绵淹岁时，忧虞满怀抱。
欲归故里闾，稀復旧耆老。
悠悠岁欲尽，忽忽身向老。
小堂佳有余，所恨来不早。
饥虫语夜霜，疏星乱衰草。
支撑坏壁高，侧转寒木小。
诗书久弃置，词林迹如扫。
佳人何时来，路远音信少。
庭前冬开花，扶杖起千绕。
春风回马首，清尊待君倒。
先期留酒钱，仍须具梨枣。
谢曾台州送梅
作者：吕本中
朝代：宋

不辞深坐转衰颓，养病仍无酒一杯。尚喜故人相劳苦，腊前先送一枝梅。瓮间吏部久不见，江东步兵那得知。故人怜我太寂寞，一枝梅送两篇诗。
谢曾台州送梅·其一
作者：吕本中
朝代：宋
体裁：七言绝句

不辞深坐转衰颓，养病仍无酒一杯。尚喜故人相劳苦，腊前先送一枝梅。
谢曾台州送梅·其二
作者：吕本中
朝代：宋
体裁：七言绝句

瓮间吏部久不见，江东步兵那得知。故人怜我太寂寞，一枝梅送两篇诗。
谢杨绍祖惠玉友
作者：吕本中
朝代：宋

我来闽中居，中热久断酒。端居苦无事，神气思内守。故人怜我病，小缸送玉友。极知此不凡，岭海见未有。感君意则重，纳约况自牖。欣然洗盏尝，不待捧素手。空杯贮玉色，一洗市沽丑。坐令百疾去，敢复望升斗。从令破酒戒，可以入道不。
谢杨绍祖惠玉友
作者：吕本中
朝代：宋

我来闽中居，中热久断酒。
端居苦无事，神气思内守。
故人怜我病，小缸送玉友。
极知此不凡，岭海见未有。
感君意则重，纳约况自牖。
欣然洗盏尝，不待捧素手。
空杯贮玉色，一洗市沽丑。
坐令百疾去，敢復望升斗。
从令破酒戒，可以入道不。
谢滕尉送梅
作者：吕本中
朝代：宋

破帷冷落不禁风，疾病深藏称懒慵。忽有梅花来陋巷，喜闻春信出初冬。未须趁雪争先睹，尚恐冲寒不满容。会约君家好兄弟，他年尊酒便相从。
谢滕尉送梅
作者：吕本中
朝代：宋

破帷冷落不禁风，疾病深藏称懒慵。
忽有梅花来陋巷，喜闻春信出初冬。
未须趁雪争先睹，尚恐衝寒不满容。
会约君家好兄弟，他年尊酒便相从。
谢潘义荣送菊二首
作者：吕本中
朝代：宋

经旬霖雨足莓苔，忽喜双盆送菊来。已似风霜憔悴损，主人云是待晴开。渐开粉白间微黄，肯与新橙一例香。送与衰翁元未称，且留青蕊作重阳。
谢潘义荣送菊二首·其一
作者：吕本中
朝代：宋
体裁：七言绝句

经旬霖雨足莓苔，忽喜双盆送菊来。已似风霜憔悴损，主人云是待晴开。
谢潘义荣送菊二首·其二
作者：吕本中
朝代：宋

渐开粉白间微黄，肯与新橙一例香。送与衰翁元未称，且留青蕊作重阳。
谢潘义荣送菊二首·其二
作者：吕本中
朝代：宋

渐开粉白间微黄，肯与新橙一例香。
送与衰翁元未称，且留青蕋作重阳。
谢范子仪见寄因次其韵
作者：吕本中
朝代：宋

疾病深藏一事无，眼从昏涩废看书。清诗忽睹惊人句，远道如瞻使者车。颇放溪山时入座，不妨宾客醉骑驴。传家事业风流在，早晚还朝得尽摅。
谢范子仪见寄因次其韵
作者：吕本中
朝代：宋

疾病深藏一事无，眼从昏涩废看书。
清诗忽覩惊人句，远道如瞻使者车。
颇放溪山时入座，不妨宾客醉骑驴。
传家事业风流在，早晚还朝得尽摅。
谢赵士原送酒
作者：吕本中
朝代：宋

小雨生凉挽未回，只愁残暑闷风雷。老人端坐气如缕，更进先生雨一杯。早来取酒瓶已空，对盏不复能从容。出门更值督邮苦，住鬲犹憎琥珀浓。老来疾病与时添，苦怕香醪如蜜甜。安得泻瓶清似水，主人应未笑无厌。爱君好句能胜酒，顾我无心久似灰。老病深藏如怯暑，未妨初伏送诗来。
谢赵士原送酒·其一
作者：吕本中
朝代：宋
体裁：七言绝句

小雨生凉挽未回，只愁残暑闷风雷。老人端坐气如缕，更进先生雨一杯。
谢赵士原送酒·其三
作者：吕本中
朝代：宋

老来疾病与时添，苦怕香醪如蜜甜。安得泻瓶清似水，主人应未笑无厌。
谢赵士原送酒·其三
作者：吕本中
朝代：宋

老来疾病与时添，苦怕香醪如蜜甜。
安得泻缾清似水，主人应未笑无厌。
谢赵士原送酒·其二
作者：吕本中
朝代：宋

早来取酒瓶已空，对琖不復能从容。
出门更值督邮苦，住鬲犹憎琥珀浓。
谢赵士原送酒·其二
作者：吕本中
朝代：宋

早来取酒瓶已空，对盏不复能从容。出门更值督邮苦，住鬲犹憎琥珀浓。
谢赵士原送酒·其四
作者：吕本中
朝代：宋
体裁：七言绝句

爱君好句能胜酒，顾我无心久似灰。老病深藏如怯暑，未妨初伏送诗来。
谦上人清湍亭
作者：吕本中
朝代：宋
体裁：古风

道人结庵殊未就，先起小亭山左右。不将溪水濯尘埃，且以清湍为客寿。云烟映霭作春浓，草木坚枯辨秋瘦。客来相对两无语，岂有浮辞问时候。一生行脚如梦觉，天意似于君独厚。我今留滞未得往，想像此亭如故旧。再三伸纸诵清诗，已胜开尊饮醇酎。箪瓢可乐不淡薄，兰菊重生足滋茂。他时有暇更分题，此游未落诸公后。
谷隐堂
作者：吕本中
朝代：宋
体裁：古风

汝州城南二十里，栖亩山前足山水。老人中开谷隐堂，草屋疏檐对山起。南横秀岭石官道，想像此堂容此老。堂前茂林浮春烟，堂后池溏多白莲。前池红莲开更早，正与茂林相对好。开轩看莲看不足，远望少室如碧玉。碧玉如屏掩此堂，老人与世已相忘。胡马扬尘不容驻，万里奔波失归路。客舟不顾生事窘，所至有堂名谷隐。大榜灰飞小榜存，至今长在对衡门。涧上丈人肯已冷，中原旧事空销魂。老人本是山中客，四海为家无住宅。家人清坐已忘贫，何曾更问堂宽窄。
贞女峡
作者：吕本中
朝代：宋
体裁：古风

欲上贞女峡，江险未敢行。岂是畏江险，愧此贞女名。时经丧乱后，世不闻坚贞。烈士久丧节，丈夫多败盟。宁闻闺房秀，感义不偷生。穷荒礼法在，尚此留佳声。时事有通塞，江流无浊清。欲行勿惮险，为君先濯缨。
贺州周秀才
作者：吕本中
朝代：宋

青松着城市，不辞尘土侵。
忍耻伴桃李，肯言归故林。
交游在贫贱，始见平生心。
周侯客异县，屡蒙金玉音。
殷勤不我厌，自昔以至今。
使其小富贵，未必能相寻。
岂谓子诚然，此风风今则深。
子行转岭海，岁莫足愁阴。
路多资贼窘，往往未能擒。
加鞭策驽马，欲往无滞淫。
故人散天涯，所到足崎崟。
相逢傥见及，道我病难侵。
贺州闻席大光陈去非诸公将至作诗迎之
作者：吕本中
朝代：宋

五年避地走穷荒，岭海江湖半是乡。
欢喜闻君俱趣召，衰頽如我合深藏。
晓寒已静千山瘴，宿雾先吞万瓦霜。
日日江头望行李，几回驱马度浮梁。
贺州闻席大光陈去非诸公将至作诗迎之
作者：吕本中
朝代：宋

五年避地走穷荒，岭海江湖半是乡。欢喜闻君俱趣召，衰颓如我合深藏。晓寒已静千山瘴，宿雾先吞万瓦霜。日日江头望行李，几回驱马度浮梁。
贾谊
作者：吕本中
朝代：宋

孔丘墨翟并称贤，始信先生学未坚。
何事退之传此谬，亦将余论点遗编。
贾谊
作者：吕本中
朝代：宋

孔丘墨翟并称贤，始信先生学未坚。何事退之传此谬，亦将馀论点遗编。
赠一上人
作者：吕本中
朝代：宋

偶从岭峤转江东，得向疏山见一公。
所至共游常草草，尔来相遇更匆匆。
晁郎埋骨虚无裏，璧老收声苍莽中。
二十余年往还事，半随秋雁落寒空。
赠一上人
作者：吕本中
朝代：宋

偶从岭峤转江东，得向疏山见一公。所至共游常草草，尔来相遇更匆匆。晁郎埋骨虚无里，璧老收声苍莽中。二十馀年往还事，半随秋雁落寒空。
赠一上人
作者：吕本中
朝代：宋

细褥纱幮卧软绫，岂知秋色到襄陵。
饥乌乍定门门树，宝塔新晴夜夜灯。
晚菜聊充肉一脔，残林才当饭三升。
平生积懒成骄惰，惭媿空房独坐僧。
赠一上人
作者：吕本中
朝代：宋

细褥纱幮卧软绫，岂知秋色到襄陵。饥乌乍定门门树，宝塔新晴夜夜灯。晚菜聊充肉一脔，残林才当饭三升。平生积懒成骄惰，惭愧空房独坐僧。
赠了老
作者：吕本中
朝代：宋

前年见公沧海上，法会堂堂万骑将。
今年见公浙河东，犹是当时旧老翁。
送行更有天童老，骐骥齐驱猎霜草。
野狐射干胆欲破，不但独喷羣马倒。
我衰且病百念绝，便得从公不为早。
忘情遁迹亦未是，言与不言俱一扫。
世人扰扰不归家，公行问渠有何好。
赠了老
作者：吕本中
朝代：宋

前年见公沧海上，法会堂堂万骑将。今年见公浙河东，犹是当时旧老翁。送行更有天童老，骐骥齐驱猎霜草。野狐射干胆欲破，不但独喷群马倒。我衰且病百念绝，便得从公不为早。忘情遁迹亦未是，言与不言俱一扫。世人扰扰不归家，公行问渠有何好。
赠人
作者：吕本中
朝代：宋
体裁：五言律诗

中表多离隔，情亲子独贤。心游众目外，气出万夫前。米贱犹堪饱，官闲不记年。春风上严濑，为我略回船。
赠人
作者：吕本中
朝代：宋

他年好兄弟，见我峤南时。相对能忘病，清言可疗饥。后生宁复有，末俗漫相疑。尚想闲居处，疏灯守破帷。
赠人
作者：吕本中
朝代：宋

他年好兄弟，见我峤南时。
相对能忘病，清言可疗饥。
后生宁復有，末俗漫相疑。
尚想闲居处，疏灯守破帷。
赠人
作者：吕本中
朝代：宋
体裁：七言律诗

剩作闲官不计年，得公相近转翛然。饱谙文字能生病，始信虚空不住禅。水涩船回休进棹，路长马倦莫加鞭。漫成拙句为公寿，要作新正第一篇。
赠人
作者：吕本中
朝代：宋

坚卧因循欲过冬，故人无复马牛风。得君好句能忘病，笑我长饥不讳穷。清梦肯嫌斋舍冷，破囊常伴酒杯空。新正所愿长穷健，剩作歌诗准备公。
赠人
作者：吕本中
朝代：宋

坚卧因循欲过冬，故人无復马牛风。
得君好句能忘病，笑我长饥不讳穷。
清梦肯嫌斋舍冷，破囊常伴酒杯空。
新正所愿长穷健，剩作歌诗准备公。
赠人四首
作者：吕本中
朝代：宋

病欲相寻久未能，虎丘山下在家僧。诸方本末须君记，拈出丛林旧葛藤。昔年曾侍老姑傍，诲我全身只退藏。长恐风流便疏远，子犹他日及升堂。跬步无功已厌迟，后生谁复肯从师。无人识子闲居意，手冷深藏只自知。三江古路更深居，白首穷经一丈夫。借问新年入城市，亦曾频到虎丘无。
赠人四首·其一
作者：吕本中
朝代：宋
体裁：七言绝句

病欲相寻久未能，虎丘山下在家僧。诸方本末须君记，拈出丛林旧葛藤。
赠人四首·其三
作者：吕本中
朝代：宋

跬步无功已厌迟，后生谁复肯从师。无人识子闲居意，手冷深藏只自知。
赠人四首·其三
作者：吕本中
朝代：宋

跬步无功已厌迟，后生谁復肯从师。
无人识子闲居意，手冷深藏只自知。
赠人四首·其二
作者：吕本中
朝代：宋
体裁：七言绝句

昔年曾侍老姑傍，诲我全身只退藏。长恐风流便疏远，子犹他日及升堂。
赠人四首·其四
作者：吕本中
朝代：宋
体裁：七言绝句

三江古路更深居，白首穷经一丈夫。借问新年入城市，亦曾频到虎丘无。
赠信民
作者：吕本中
朝代：宋

五年客符离，端坐受贫病。从来疏出门，今乃懒成性。官多豪富郎，分明与时竞。取醉不论钱，定无尘生甑。岂但相娱乐，颇复自贤圣。汪侯虽官居，笑语怯豪横。折腰众人后，琼林自辉映。背后足官府，眼前谬恭敬。偷闲过草堂，遣兴眯眼净。虽非醉红裙，清谈却差胜。秋高数能来，勿厌阻泥泞。
赠信民
作者：吕本中
朝代：宋

五年客符离，端坐受贫病。
从来疏出门，今乃懒成性。
官多豪富郎，分明与时竞。
取醉不论钱，定无尘生甑。
岂但相娱乐，颇復自贤圣。
汪侯虽官居，笑语怯豪横。
折腰众人后，琼林自辉映。
背后足官府，眼前谬恭敬。
偷闲过草堂，遣兴眯眼浄。
虽非醉红裙，清谈却差胜。
秋高数能来，勿厌阻泥泞。
赠别范一哥
作者：吕本中
朝代：宋
体裁：五言律诗

相送不嫌远，诘朝当语离。文词知子进，道路觉吾衰。力疾终无补，徐行敢厌迟。临分更回首，苦语漫成诗。
赠友
作者：吕本中
朝代：宋

子来已冬深，仅得数夕款。寒窗听谈道，未厌白日短。从来不饮酒，万事付茗盌。别去今几日，荒阶月犹满。
赠友
作者：吕本中
朝代：宋
体裁：古风

子来已冬深，仅得数夕款。寒窗听谈道，未厌白日短。从来不饮酒，万事付茗碗。别去今几日，荒阶月犹满。
赠吴周保
作者：吕本中
朝代：宋

旧琴无谱亦无弦，子独深求不许年。正以安闲有馀地，不因言语悟先天。论诗再到新删后，读易仍窥未画前。老病相逢聊一笑，非关无地可逃禅。
赠吴周保
作者：吕本中
朝代：宋

旧琴无谱亦无絃，子独深求不许年。
正以安闲有余地，不因言语悟先天。
论诗再到新删后，读易仍窥未画前。
老病相逢聊一笑，非关无地可逃禅。
赠唐充之兼简益中
作者：吕本中
朝代：宋
体裁：古风

三年白沙看江山，可当中原故人面。今来千里逢故人，笑谈却作江山见。江山故人不相远，平生志愿于君满。唐侯独立一代无，张侯与之来集枯。老松本自岁寒外，良马不畏长途驱。饥年百室仰粟廪，暑路六月悬冰壶。念昔关汪不相贷，视世好爵如机械。上书索去不作难，云我未了平生债。后生少年延颈观，诸公故人思一快。基本未定天夺之，赖有君侯数人在。龙媒已远风驭回，坐叹四海梁木摧。尔来老谢又继往，但觉眼界常尘埃。长江无津出光怪，迥野入夜开风雷。此语不诬君可验，请君更讨防身剑。
赠唐虎
作者：吕本中
朝代：宋

白酒因循久绝倾，小诗聊复赠君行。故人若问庵中事，但道春来太瘦生。
赠唐虎
作者：吕本中
朝代：宋

白酒因循久绝倾，小诗聊復赠君行。
故人若问庵中事，但道春来太瘦生。
赠圭公杲公四首
作者：吕本中
朝代：宋

北归住江西，尘事日窘束。两公时踵门，高谊已绝俗。空房拥残火，更许相就宿。不嫌寒无毡，肯厌饭脱粟。杲公玉壶冰，所至自清净。圭公出林鹤，肯与鸡骛竞。吾穷得两公，颇觉意气盛。未能出艰危，犹足起衰病。杲固昔所熟，圭亦旧闻名。江西一聚首，遂宽南去程。扫除文字习，追寻香火盟。期君向此道，隐若一长城。堂头老居士，我识盖自早。声名从少年，闭户今却扫。公能为少留，尚可慰枯槁。欲知主人贤，但看此二老。
赠圭公杲公四首·其一
作者：吕本中
朝代：宋

北归住江西，尘事日窘束。两公时踵门，高谊已绝俗。空房拥残火，更许相就宿。不嫌寒无毡，肯厌饭脱粟。
赠圭公杲公四首·其三
作者：吕本中
朝代：宋

杲固昔所熟，圭亦旧闻名。江西一聚首，遂宽南去程。扫除文字习，追寻香火盟。期君向此道，隐若一长城。
赠圭公杲公四首·其二
作者：吕本中
朝代：宋

杲公玉壶冰，所至自清净。圭公出林鹤，肯与鸡骛竞。吾穷得两公，颇觉意气盛。未能出艰危，犹足起衰病。
赠夏庭别兄弟
作者：吕本中
朝代：宋

披沙拣金勤乃见，读书何止须百遍。
如君心期已不凡，况有长兵可鏖战。
一寒湿薪熏病目，君但读书声彻屋。
僧房夜永灯火足，更肯幞被来同宿。
赠夏庭别兄弟
作者：吕本中
朝代：宋

披沙拣金勤乃见，读书何止须百遍。如君心期已不凡，况有长兵可鏖战。一寒湿薪薰病目，君但读书声彻屋。僧房夜永灯火足，更肯襆被来同宿。
赠孙广伯
作者：吕本中
朝代：宋
体裁：古风

人皆笑君拙，我独喜君直。拙则世所无，直则未易识。昔者中丞公，事主以一德。从容进退间，多士所取则。朝廷九鼎重，冠冕万夫特。尘埃困大路，此老难再得。至今门下士，必以身许国。孰知强弩末，而有百钧力。贤孙后来秀，见我好颜色。收功却扫中，欲任门内责。空弮入善阵，匹马见勍敌。不嫌不识察，但恨无此获。欲赤莫如丹，欲黑莫如墨。吾常持此言，以辨主与贼。苟无牛羊害，则有天地塞。君能但拙直，亦莫忘黑白。
赠孙首之
作者：吕本中
朝代：宋
体裁：古风

子穷非一时，所历固长久。自从太平时，以至戎马后。今兹益穷甚，所至但缩手。遂令甑生尘，不止衿见肘。未能脱身去，且作避地走。金盘贮火齐，熟视不一取。溪船下涛江，亦未还南斗。固知松柏生，必不在培塿。见我严州城，世事懒到口。念子抱奇才，有节空自守。箪瓢在陋巷，世亦如此不。乘离勿重言，寒甚且饮酒。
赠宗真上人
作者：吕本中
朝代：宋

到处相逢是偶然，浙江湖岭屡经年。赠君颂子君休笑，我已新来不问禅。
赠宗真上人
作者：吕本中
朝代：宋

到处相逢是偶然，淛江湖岭屡经年。
赠君颂子君休笑，我已新来不问禅。
赠岭东陈秀才
作者：吕本中
朝代：宋

风吹贺江浪如雪，浮梁左右行人绝。病夫坐稳懒出行，破屋只愁吹瓦裂。东县陈卿忽叩门，笑语欢然相暖热。怪我长贫走道路，所至不安宁有说。邻州贼报又警急，欲泛扁舟穷百粤。如君长才亦未用，独守区区负奇节。未能俯首效儿辈，肯便出门探虎穴。马群时致千里足，烈士宁无一时杰。我复何人敢言事，一世摧颓甘短拙。幸君无事时一过，喜听高谈健其决。瘴疠参差畏久留，岁月峥嵘惜轻别。
赠岭东陈秀才
作者：吕本中
朝代：宋

风吹贺江浪如雪，浮梁左右行人绝。
病夫坐稳懒出行，破屋只愁吹瓦裂。
东县陈卿忽叩门，笑语欢然相暖热。
怪我长贫走道路，所至不安宁有说。
邻州贼报又警急，欲泛扁舟穷百粤。
如君长才亦未用，独守区区负奇莭。
未能俯首效儿辈，肯便出门探虎穴。
马羣时致千里足，烈士宁无一时杰。
我復何人敢言事，一世摧頽甘短拙。
幸君无事时一过，喜听高谈健其决。
瘴疠参差畏久留，岁月峥嵘惜轻别。
赠庄季路
作者：吕本中
朝代：宋

老矣庄夫子，居闲肯厌贫。盛时更读易，忧道不无人。记往诗犹在，相逢意倍亲。尚期香火社，文字约遗民。
赠张若虚
作者：吕本中
朝代：宋

病忆江湖去，书无尺寸工。
平时窭人子，忽是富家翁。
活计呻吟裏，交情梦寐中。
独于张处士，相近数过从。
赠张若虚
作者：吕本中
朝代：宋

病忆江湖去，书无尺寸工。平时窭人子，忽是富家翁。活计呻吟里，交情梦寐中。独于张处士，相近数过从。
赠日者张直夫
作者：吕本中
朝代：宋
体裁：七言律诗

因循避世不求名，潦倒江湖过一生。贾谊定能寻季主，子云先已识君平。独行市肆口无语，懒踏权门身自轻。看甑生尘只坚坐，世间宁有不平鸣。
赠曾吉甫
作者：吕本中
朝代：宋

荒城少往还，居处喜相近。欣然得一笑，渠敢有不尽。词源久欲竭，此道或少进。作气在一鼓，军士况未慭。凉风动高梧，尘土朝作阵。临溪惜暂别，溪浅雨复吝。岂无一言赠，以当百镒赆。沉绵我未瘳，李君更须慎。
赠曾吉甫
作者：吕本中
朝代：宋

荒城少往还，居处喜相近。
欣然得一笑，渠敢有不尽。
词源久欲竭，此道或少进。
作气在一鼓，军士况未憗。
凉风动高梧，尘土朝作阵。
临溪惜暂别，溪浅雨復吝。
岂无一言赠，以当百镒赆。
沉绵我未瘳，李君更须慎。
赠李元亮之子李子
作者：吕本中
朝代：宋
体裁：七言律诗

往时诸李在江都，文采风流一代无。每得清诗如小谢，已闻前辈许封胡。好松久已埋深涧，老马今犹忆旧途。令子相逢初未识，尚容衰晚见规模。
赠杨绍祖
作者：吕本中
朝代：宋
体裁：五言律诗

城东往还者，相近得杨卿。处世如无事，为官不近名。匣藏防身剑，案有读书檠。此外唯尊酒，时时唤客倾。
赠欧阳处士
作者：吕本中
朝代：宋

爱君年少便知足，今君虽老更无欲。
闭门不出动经时，保此无穷清净福。
黄衣弟子杂僧徒，共守荒郊数椽屋。
门前山水各有态，君但疏篱对修竹。
直如季路耻有闻，清似之推不言禄。
坐看世事云变化，一任儿曹手反覆。
上皇龙飞三十春，临轩亦尝思异人。
诏书屡下广搜索，当时几人能识真。
君时声名动天子，高卧不起空逡巡。
谩收符箓养丹火，一旦四海生风尘。
我来见君斛岭下，识君无营真静者。
殷勤爱我莫遽行，尚肯相从结茅舍。
时当丧乱足淹留，豺狼恣横空山夜。
它年有意过匡庐，更许渊明入莲社。
赠欧阳处士
作者：吕本中
朝代：宋

爱君年少便知足，今君虽老更无欲。闭门不出动经时，保此无穷清净福。黄衣弟子杂僧徒，共守荒郊数椽屋。门前山水各有态，君但疏篱对脩竹。直如季路耻有闻，清似之推不言禄。坐看世事云变化，一任儿曹手反覆。上皇龙飞三十春，临轩亦尝思异人。诏书屡下广搜索，当时几人能识真。君时声名动天子，高卧不起空逡巡。谩收符箓养丹火，一旦四海生风尘。我来见君斛岭下，识君无营真静者。殷勤爱我莫遽行，尚肯相从结茅舍。时当丧乱足淹留，豺狼恣横空山夜。它年有意过匡庐，更许渊明入莲社。
赠汪信民之子如愚
作者：吕本中
朝代：宋

四海同门一信民，近淮来往七经春。
生平坎壈不如意，死去声名多悞人。
漫以文章付儿子，略无毫髮仰交亲。
请君但自传家学，陋巷箪瓢莫道贫。
赠汪信民之子如愚
作者：吕本中
朝代：宋

四海同门一信民，近淮来往七经春。生平坎壈不如意，死去声名多误人。漫以文章付儿子，略无毫发仰交亲。请君但自传家学，陋巷箪瓢莫道贫。
赠汪莘叔野
作者：吕本中
朝代：宋

汪子宦不达，四海漫声名。有弟极磊落，气宇和而清。三冬文史足，十年书剑成。出言见瑰颖，府库森五兵。于身则已拙，泛如池中萍。轻肥置度外，辛苦抱遗经。乃知佳子弟，必由贤父兄。念子初来时，我方疾病撄。相从四寒暑，所历不可听。昏昏醉梦里，得君时一醒。拥炉共残火，软语当杯铛。君亦不我厌，为我双眼青。勿云躯干小，气吞横海鲸。悬榻念文举，开径忆渊明。二子风流远，感君兄弟情。穷通有时节，此士尔勿轻。
赠汪莘叔野
作者：吕本中
朝代：宋

汪子宦不达，四海漫声名。
有弟极磊落，气宇和而清。
三冬文史足，十年书剑成。
出言见瓌颖，府库森五兵。
于身则已拙，泛如池中萍。
轻肥置度外，辛苦抱遗经。
乃知佳子弟，必由贤父兄。
念子初来时，我方疾病撄。
相从四寒暑，所历不可听。
昏昏醉梦裏，得君时一醒。
拥炉共残火，软语当杯铛。
君亦不我厌，为我双眼青。
勿云躯干小，气吞横海鲸。
悬榻念文举，开径忆渊明。
二子风流远，感君兄弟情。
穷通有时节，此士尔勿轻。
赠浃上人
作者：吕本中
朝代：宋

一庵便送渊明老，四海共传摩诘诗。
本自妨人枕边梦，不能陪汝剑头炊。
交游大半饥寒裏，疾病中分少壮时。
西寺木鱼东寺鼓，三年三见浃阇黎。
赠浃上人
作者：吕本中
朝代：宋

一庵便送渊明老，四海共传摩诘诗。本自妨人枕边梦，不能陪汝剑头炊。交游大半饥寒里，疾病中分少壮时。西寺木鱼东寺鼓，三年三见浃阇黎。
赠浃上人一上人
作者：吕本中
朝代：宋

君行南山南，我在北山北。不闻浴鹄白，但见染丝黑。老境欲垂垂，快意须得得。孰知百雉坚，而有一日克。浃如涧底松，纵老终不踣。一如云间鹤，不复可羁勒。我如千里风，遇此两鸿鹄。明珠脱氛翳，晓日破昏塞。宿障不尽除，胸次犹笔墨。君看说诗口，乃是拔山力。冷霜卧偃蹇，岁月饱封殖。谁能窥藩篱，未易得阃阈。政当敛光芒，不必须缘饰。相从无何乡，败衲依破裓。更令好事人，妙语添一则。
赠浃上人一上人
作者：吕本中
朝代：宋

君行南山南，我在北山北。
不闻浴鹄白，但见染丝黑。
老境欲垂垂，快意须得得。
孰知百雉坚，而有一日克。
浃如涧底松，纵老终不踣。
一如云间鹤，不復可覊勒。
我如千里风，遇此两鸿鹄。
明珠脱氛翳，晓日破昏塞。
宿障不尽除，胸次犹笔墨。
君看说诗口，乃是拔山力。
冷霜卧偃蹇，岁月饱封殖。
谁能窥藩篱，未易得阃阈。
政当敛光芒，不必须缘饰。
相从无何乡，败衲依破裓。
更令好事人，妙语添一则。